Bloomsbury-ko Zentroko lau mila saletako lau mila erloju elektrikoen orratzek ordu biak eta hogeitazazpi minutu seinalatzen zituzten, «Erlontzi trebe» hura —zuzendariari atsegin zitzaionez deitzea— jo eta su ari zen lanean. Denak lanpeturik, dena ordenuz mugituez. Mikroskopioen pean, beren buztan luzeak amorrazioz dantzatuez, espermatozooak buruz aurrera sartzen ziren obuluen barrura. Ernalduez gero, obuluak hazten eta zatikatzen ari ziren, edo —bokanowskytuak— kimuak botatzen eta enbrioi populazio osoak sortarazten zituzten, Predestinamendu Sozialeko Salatik amai gabeko zintak zihoazen sotora, eta han behean, erdi itzal gorrixka hartan, bero berorik, beren peritoneozko bururdian egosiak eta odol artifizialez eta hormonaz aseak, fetoak hazten ari ziren, edo pozoindurik, ahulduez zihoazen geroko Epsilonak bihurtu arte. Furrundara ixilez, alasa mugikorrak ziri zara arrastatzen ziren Dekantamenduko Salarantz: hemen haur ontzitik atera berriek lehen hasperena jaurtikitzen zuten ikaraz eta sorpresaz.\nSubsotoan dinamoek intzirika eta aszentsoreek gora eta behera ziharduten. Haurtegietako hamaika pisuetan bazkalordua zen. Arreta haundiz etiketaturiko mila-eta zortzirehun haurrek xurga eta xurga ziharduten denek batera mila eta zortzirehun biberoitik, nork bere litro erdi kanpoko sekrezio pasteurizatu hartuez.\nGorago, logelatzat zerabiltzaten hurrengo hamar pisuetan, bi sexuetako haurtxoak zeuden, txikiegiak oraindik siesta behar izateko. Hala ere, mundu guztia bezain lanpeturik zebiltzan, nahiz eta ez jakinean. Lezio hipnopedikoak oharkabez aditzen ari ziren: higiene eta soziabilidadea, klaseen kontzientzia eta bizitza erotikoa. Eta gorago oraindik jolasgelak zeuden. Euri eguna zelako, han zebiltzan jolasean bederatzirehun haur hazitxo. Behin adreiluak edo buztina lantzen ; ari ziren, behin kukuka edo joko erotiko arruntetara.\nFurrunnnn...! Erlontzia furrunka, lanean, alai. Alaiak ziren, bai, neskatxak kantatzen ari ziren kantak, entsegu tuboen gainera makurturik! Predestinatzaileek txistuka ziharduten lan egin bitartean. Dekantamenduko Salan txiste bikainik ere kontatzen zioten elkarri, frasko hutsen gainetik. Baina zuzendariak, Ernalmenduko Salan Henry Fostertekin sartzean, begitarte astuna, garratza eta harrizkoa zekarren.\n— Eskarmentu publikoa behar dik! —zioen—. Eta Sala honetantxe gainera, zeren hementxe baitago Zentroko inon baino goi-kastako langile gehiago. Bertora etortzeko esan zioat ordu biak eta erdietarako.\n— Bere egitekoa bapo betetzen du behintzat —esan zuen Henryk, zabaltasun hipokritaz.\n— Ba diakiat. Arrazoi bat gehiago alde, gogor egin diezodan. Adimendu haundikoa izateari bere erantzukizun moralak dagozkio. Gizon batek zenbat eta talentu haundiago eduki, hainbat eta ahal gehiago dik inor hondatzeko. Eta hobe duk baten sufrimendua, askoren hondamendia baino. Azter itzak gauzak hotzean Mr. Foster, eta aisa kargutuko haiz ez dagoela krimen okerragorik portaera heterodoxoa baino. Eraileak indibiduoa bakarrik eran ohi dik, eta kontuak kontu, zer da indibiduo bat? —Eta besoak zabaldurik, mikroskopio errezkadak, entsegu tuboak eta inkubagailuak seinalatu zituen—. Aisa fabrika zezakeagu beste berri bat; geuk nahi haina. Heterodoxiak, ordea, indibiduo baten bizia baino zer inportanteagorik amenazatzen dik. Gizartea bera amenazatzen dik. Bai, gizartea bera —esan zuen berriro—. Baina hemen diatork bera.\nBernard salan sartu eta hurbilduez zetorren ernaltzaileen ilada artetik. Harroxka eta bere buruarengan konfiantzatsu agertu arren, nekez estal zezakeen barruko larritasuna. «Egunon, zuzendari jauna» esan zuen gogor eta absurdoki ozen. Gero, ordea, bere okerra zuzendu nahiez, farragarriro motel esan zuen: «Hona etortzeko eskatu zeneutan hitz egin diezadazun».\n— Bai, Mr. Marx —esan zuen gailenki zuzendariak—, ikustera etor henkidala eskatu neuan. Bart itzuli omen haiz bakazioetatik bueltan.\n— Bai —erantzun zuen Bernardek.\n— Baaaaai -a bokala idi orroa bezala luzatuez. Gero kolpera ahotsa gogorturik, hots egin zuen: Jaun-andreok, jaun-andreok.\nBerehalaxe bukatu zen neskatxen kantaketa beren entsegu tuboen gainean eta mikroskopiolarien txistuketa. Ixilaldi haundia egin zen. Denak erdirantz bueltatu ziren.\n— Jaun andreok —ekin zion berriro zuzendariak—. Barka iezadazue zuei lanak gelaraztea. Eginkizun latzak behartzen nau honetara. Gizarteko segurantza eta estabilidadea arriskuan ditugu. Arriskuan, bai, jaun andreok. Gizon honek —eta Bernard seinalatu zuen salati—, zuen aurrean duzuen gizon honek, hainbeste eman zaion eta, beraz, hainbeste eman behar lukeen Alfa-Gehiago honek, zuen lankide duzuen, edo hobeki esateko, zuen lankide zenuten honek, doilorki traditu du beragan ezarri genuen konfiantza. Deporteaz eta somaz eritzi heretikoak ditu, bizitza sexualean heterodoxia nabarmena darama, ez du nahi Gure Fordek irakatsiak obeditzerik eta lan orduetatik kanpo «haur bat bere fraskoan bezala» portatzerik —eta puntu honetara iristean T seinalea egin zuen zuzendariak—. Beraz, hona hemen, jaun andreok, gizartearen etsai bat, hona hemen Ordenuaren eta Estabilidadearen kontrako elementu subertsibo bat. Hona hemen Zibilizazioaren beraren azpi jale bat. Hauek honela direla, kanpora jaurtikitzea erabaki dut, eta lotsagarriro jaurtiki ere, Zentro honetan orain arte izan duen kargutik. Eta halaber erabaki dut Subzentrorik bajuenera bidal dezaten eskatzea; eta ahalik urrunen edozein populazio inportantetatik, honen zigorra ahalik ongarrien izan dakion gizarteari. Islandian ez du aukera haundirik izanen bere antifordkeriaz inor hondatzeko. —Geraldi bat egin zuen. Gero besoak uztarturik, Bernardengana itzuli zen haundikiro. — Marx —esan zuen—. Ager al dezakek arrazoirik ezarri dauadan zigor hau ez dezadan exekuta?\n— Bai, ba dezaket —erantzun zuen Bernardek gogorki.\n— Esak, bada, zein —esan zuen harrituxe zuzendariak, baina bere dintasunari zegokion majestaterik galtzeke.\n— Esan ez ezik, erakutsi eginen dut. Baina pasiluan dago. Egon pixka batean. —Bernard hurreratu zen agudo atera eta brasta ireki zuen—. Aurrera —agindu zuen.\nEta eskaturiko «Arrazoia» han agertu zen denen bistan\nIkara sartu zitzaien denei, arnasa ere kolpera etenik. Marmarketan hasi ziren gero harriduraz eta higuinez. Neskatxa gazte batek txilio bat jaurtiki zuen. Sila baten gainean zegoen hobeto ikusteko, eta zalantza egitean, bi entsegu tubo bota zituen espermatozooz beteak. Puzturik eta hanpaturik, gorputz gazte eta irmo haien artetik, edade berdineko, mamutzar harrigarri bat zetorren: Linda zen, bera sartu zen salan, bere irriparre baldres eta kolorgaz irri eginez. Ibilkera zatarragoa zuen oraindik berak ondulazio lizun ustez bere hankatzarrei eragiten zien mugimenduaz. Bernard ere alboan zetorren.\n— Hemen duzu —esan zuen Bernardek, zuzendaria seinalatuez.\n— Ez nuela ezagutuko uste al zenuen? —galdetu zion haserrez Lindak Bernardi. Gero zuzendariarengana itzulirik, gaineratu zuen: Jakina, bada, ezagutzen zaitudala, Tomakin. Edonon ezagutuko zintudan, bai eta mila personen artean ere. Zuk, ordea, ahazturik nadukazu behar bada. Ez al zara gogoratzen? Ezetz, Tomakin? Zeure Linda nauzu bada. — Lindak buru zeharka begiratzen zion, irriparrez oraindik. Baina zuzendaria hain harri eta mutur garratz ikustean, konfiantza galduez zihoan apurka, lehenengo irriparre hura zeharo itzali arteino. Ez al zara nitaz oroitzen, Tomakin? —esan zuen berriro Lindak ahots dardartiz. Aurpegi puztu hura are itsusiago jarri zen, oinaze biziko zeinu batez—. Tomakin!\nLindak besoak zabaldu zizkion. Batzuek parreka hasi ziren ahapetik.\n— Zertara dator —hasi zen zuzendaria— hain...?\nLinda aurrerantz abiatu zen bere atorra zaharra tatarrez, besoak zuzendariaren lepora jaurtiki eta aurpegia haren bularrean izkutatu zuen. Ez ziren parre algara makalak sortu jendartean.\n— Zertara dator hain usain gaiztoko txantxa nazkagarri hau? —hots egin zuen zuzendariak.\nAurpegia gorri eta gori zuela, ahal guztiak egin zituen hain hertsiki besarkaturik zegokion emakumea soltatzeko.\n— Baina Linda nauzu, bada, Linda nauzu! —Parre algarak baretu ziren—. Ume bat egin zeneutan! —hots egin zuen Lindak parre hotsaren gainetik.\nIxilune latza egin zen kolpera. Denak harrituak. Begiak nora ezik zebiltzan batetik bestera, norantz begiratu ez zekitela. Zuzendaria zurbil geratu zen bat batean, amore eman zuen, eta eskuak Lindaren eskuturretan zituela oraindik bekoz beko begira geratu zitzaion, izuturik.\n— Bai, ume bat... eta neu izan ninduen ama.\nLindak desafio bezala jaurtiki zuen lizunkeria hura, ixiltasun zital hartan. Brasta apartatu zitzaion, lotsa lotsa eginik, eta aurpegia esku artean gorde zuen, negarrez\n— Ez zen nire erru, Tomakin. Nik beti egin nituen ariketak, ez al da egia? ez al da egia? Beti... Ez dakit nola... Ba zeneki Tomakin, zertzuk ikusi behar izan nituen! Hala eta guztiz ere haur hura kontsolagarri izan zitzaitan. —Eta atera bihurturik dei egin zuen—: John!\nJohn berehalaxe sartu zen. Atalburuan geralditxoa egin, ingurura begiratu, eta gero, bere orein larruzko abarkekin ixil abiaturik, belauniko erori zen zuzendariaren oinetan eta ozenki esan zuen:\nHitz honek, hitz honen zikinkeria farragarriak, pixka bat laxotu zuen ia eutsi ere ezineko tentsio hura. (Izan ere «Aita», hitza —umegintzaren okerkeria moralaz zer ikusi zuzenik ez zuenez gero— ez zen lizun, baizik zakar; lotsagabekeria pornografikoa ez baina eskatologikoa zen) Parre algarak berriro leher egin zuten, burrunbatsu, ia histeriko, elkarren atzean, inoiz amaituko ez bai ziren bezala AITA! Nor eta zuzendaria! AITA! O Ford! Entzuteko ere halakorik! Parrea parrearen gain, aurpegiak ia desintegra zorian, eta begiak ere malkoa zeriela. Espermatozooz beteriko beste sei entsegu tubo hankaz gora joan ziren. AITA!\nZurbil zurbil, begiak lekutik atereak, zuzendaria begira geratu zen ingurura apaldura erogarrizko agonian.\nAITA! Parre algarak itzaliaz zihoazelakoan, inoiz baino gogorrago leher egin zuten. Zuzendariak esku atzean aurpegia gorde eta korrika aldegin zuen salatik.


IRAILAREN 5EAN ZABALDUKO DA GAME OF THRONES TELESAILEAN PARTE HARTZEKO LAN POLTSA — Zumaiako Udala\nIRAILAREN 5EAN ZABALDUKO DA GAME OF THRONES TELESAILEAN PARTE HARTZEKO LAN POLTSA\nInteresdunak eskualdekoak izan beharko dute eta egun bakarra izango dute Alondegian izena eman ahal izateko, goizeko 11:00etatik arratsaldeko 17:00etara bitarte. Figurante bilaketa urrian hasiko dute eta gizonezkoak bakarrik beharko dituzte.\nFiguranteen hautaketa prozezua urriaren 5etik aurrera burutuko da. Informazio guztia\n1.- AURKEZTU BEHARREKOAK:\n- Gizarte Segurantzako zenbakia\n- NAN zenbakia\n- Gidatzeko baimenaren zenbakia [ez da ezinbestekoa gidabaimena izatea, baina eduki ezean aukera gutxiago]\n- Segurtasun lanetarako TIP titulu profesionalaren agiria\n2.- Posible da pertsona batek beste baten izenean betetzea inprimakia.\n3.- Beste lanpostu bat ere bete beharko da: erizain bat, ingelesez dakiena. Beraz, erizainei ere zabalik asteleheneko deialdia.\nEra berean, Udalak azaldu du, Itzurungo prestaketa lanak irailaren bukaera aldean hasiko direla baina honek, ez duela inola ere, hondartzaren sarrera eta kantinaren eguneroko jarduera oztopatuko\nJada hilabete pasa da Udalak, Game of Thrones telesail ospetsua Zumaiara datorrela jakinarazi zuenetik eta orduz geroztik, lagun asko izan dira honen baitan parte hartzeko interesa azaldu dutenak. Horretarako, Udalak adierazi du, datorren astelehenean, irailak 5, ekoiztetxeak lan poltsa bat jarriko duela martxan.\nHoriek horrela, telesailaren ekoizpenean parte hartu nahi dutenek, Alondegian izena eman ahal izango dute -soilik egun honetan zehar- goizeko 11:00etatik arratsaldeko 17:00etara bitarte. Bertaratzen direnek, fitxategi bat bete beharko dute beren ezaugarri eta datu pertsonalekin eta ekoiztetxea bera arduratuko da ondoren, behin betiko hautaketa prozesua gauzatzeaz.\nUdalak uztailean iragarri zuen modura, lagun ugari beharko dira mota askotariko lanak betetzeko. Gauzak horrela, lan poltsaren baitan, lorezain atrezzorako postuak zein zamalanetarako, garbiketarako eta segurtasunerako pertsonal postuak ere eskainiko dira eta azken honen kasuan, segurtasunari dagokionean hain zuzen, zenbait postu betetzeko, titulu profesionalaren agiria (TIP) eskatuko da.\nHalaber, Udalak jakinarazi du, figurante bezala parte hartu nahi dutenek, www.facebook.com/modexporinternacional helbidera jo beharko dutela, non, casting-ez arduratzen den enpresa berak iragarriko dituen, datozen egunetan, izen emate epea eta hautaketa prozesuan parte hartu ahal izateko bete beharreko gainerako baldintza eta ezaugarriak.\nAmaitzeko, Udalak adierazi du, aurrerantzean, ekoiztetxea izango dela, lan poltsaren zein behin betiko hautaketa prozesuaz arduratuko dena.\nGAME OF THRONES TELESAILA FILMATZEKO EGIN DEN MUNTAIA AURREZ AURRE IKUSTEKO AUKERA IZANGO DUTE ZUMAIARREK 2016/10/27\nGAME OF THRONES TELESAILAREN GRABAKETA EGUNETARAKO AZKEN NEURRIAK HARTZEN ARI DA UDALA 2016/10/18\nMILA PERTSONA INGURUK EMAN ZUTEN IZENA “GAME OF THRONES” TELESAILERAKO LAN POLTSAN 2016/09/07


Irekia Eusko Jaurlaritza - Gobierno Vasco :: Euskal erakundeek sustatutako Mugiment programak osasun-zerbitzuen eta kirol-zerbitzuen arteko koordinazioa bultzatu du, sedentarismoari aurre egiteko\nEuskal erakundeek sustatutako Mugiment…\n\nEuskal erakundeek sustatutako Mugiment programak osasun-zerbitzuen eta kirol-zerbitzuen arteko koordinazioa bultzatu du, sedentarismoari aurre egiteko Iturria: Irekia\n\n\nEkimen horri esker, hogei udalerritan orientazio-zerbitzuak sortu dira, pertsona inaktiboak bideratu ahal izateko anbulatorioetatik kirol-zerbitzuetara.\nJon Darpon eta Bingen Zupiria sailburuek, foru aldundietako ordezkariekin batera, proiektu horren berri eman dute gaur.\nEusko Jaurlaritzak eta Arabako, Bizkaiko eta Gipuzkoako foru aldundiek, jarduera fisikoa sustatzeko Mugiment programaren lehen emaitzen berri eman dute gaur, Gasteizen izandako prentsaurreko batean. Jon Darpon Osasun sailburuak eta Bingen Zupiria Kultura eta Hizkuntza Politikako sailburuak esan dutenez, hogei udalerritako osasun-zerbitzuak modu koordinatuan hasi dira kirol-zerbitzuekin lanean, sedentarismoari aurre egin eta hala eskatzen duten pertsona inaktiboak hara bideratzeko. Proiektu horren bidez, gainera, udal-mailan jarduera fisikoa sustatzeko sareak sortu dira, eta jarduera fisikoa sustatzeko gida bat jarri da martxan. Proiektua hiru foru aldundiekin batera garatzen ari da eta, horretarako, lurralde historiko bakoitzeko ezaugarriak hartzen ari dira kontuan.\nEusko Jaurlaritzako bi sailburuekin batera, Zabalganako Gizarte Etxean izandako prentsaurreko honetan parte hartu dute Denis Itxaso Gipuzkoako Foru Aldundiko Kultura, Turismo, Gazteria eta Kirol diputatuak, Joseba Koldo Perez de Heredia Arabako Foru Aldundiko Euskara, Kultura eta Kirol zuzendariak, Carlos Sergio Achotegui Bizkaiko Foru Aldundiko Euskara eta Kultura Saileko aholkulari orokorrak eta Eli Altube Eusko Jaurlaritzako Jarduera Fisikoaren eta Kirolaren Zuzendaritza zerbitzu buruak. Aurkezpenean jarduera fisikoa sustatzea zer garrantzitsua den nabarmendu dute eta Mugiment programak sedentarismoari modu koordinatuan aurre egiteko egiten duen ekarpena azpimarratu dute.\nJon Darpon sailburuak nabarmendu du jarduera fisikoaren sustapena lehentasuna dela Eusko Jaurlaritzarentzat: “2013-2020 Osasun Planak bost esparru ezarri zituen: ekitatea eta erantzukizuna; gaixorik dauden pertsonei arreta; haur eta gazteen osasuna; zahartze osasuntsua; eta, azkenik, ingurune eta jarrera osasuntsuak. Jarduera fisikoaren sustapenak lotura zuzena du azken bost esparru hauetako hirurekin. Hortaz, ikusten denez, sedentarismoaren aurkako borroka lehentasuna da Jaurlaritzarentzat”.\nMugiment programa jarduera fisikoaren sustatzaileek parte hartzeko proiektu ireki gisa planteatzen da; hasieran Eusko Jaurlaritzak ekin zion sustatzaile gisa eta, orain, aldundiek, udalek eta zenbait eremutako beste eragile batzuek –osasuna, hezkuntza, industria edo turismoa– ere lan egiten dute horren baitan. Proiektu horretako ardatzetako bat jarduera fisikoaren orientazio-zerbitzuak dira, udal-mailan sedentarismoaren aurka borrokatzeko eta euskal gizarte aktiboagoa sustatzeko lan egiten dutenak. Lehenengo eta behin, udalerrietako osasun-zerbitzuak (funtsean anbulatorioak) eta, kasu batzuetan, gizarte-zerbitzuak eta hezkuntza-zentroak pertsona inaktiboak identifikatzeaz eta orientazio-zerbitzuetara bideratzeaz arduratzen dira.\nHorren ostean, pertsona horiei arreta emango die, hala nahi badute, ingurunean erabilgarri dauden baliabideak ezagutzen dituen aditu batek. “Orientatzaileak pertsona aktibo bilakatzen lagunduko dio, dauden baliabideen, dituen interesen eta haren premien arabera”, azaldu du Zupiria sailburuak. Zerbitzu hori osasun-arazoak dituzten pertsonei bideratuta dago, batik bat, baina herritar orok jo ahalko du bertara, eta bazterketa arriskuan dauden pertsonak integratzeko oso baliagarria izan daiteke.\n“Europan, kirol- eta osasun-zerbitzuen artean koordinatutako lanak esperientzia arrakastatsu ugari ditu, baina, Estatuan, sistema hori berria da. Gainera, kasu honetan anbulatorioak ez ezik, gizarte-zerbitzuak edo hezkuntza-zentroak ere izaten dira kontuan. Sistema hori pixkanaka zabaltzeko apustu egiten dugu; izan ere, oso eraginkorra da pertsona inaktiboak identifikatu eta beren bizi-ohituretan jarduera fisikoa sartzen laguntzeko aukera eskaintzeko”, esan du Zupiria sailburuak.\nOrientazio-zerbitzu hori, dagoeneko, 20 udalerritara zabaldu da: Amurrio, Aretxabaleta, Azpeitia, Beasain, Bergara, Donostia, Eibar, Elgoibar, Ermua, Etxebarri, Getxo, Hondarribia, Legutio, Lezo, Mundaka, Oiartzun, Pasaia, Txorierri, Zarautz eta Lemoa. Gainera, gida bat zabaldu da, orientazio-zerbitzuak martxan jartzen laguntzeko.\nMugiment programako beste ardatzetako bat jarduera fisikoa sustatzeko sareak dira. Sare horiek toki-mailan funtzionatzen dute, koordinatuta diharduten hiru mailatan: talde sustatzailea, talde zabaldua eta, azkenik, herritarrak. Talde sustatzaileak udala buru dela dihardu, eta hainbat eremutako profesionalek eratzen dute. Talde zabaldua kirol-eragileek, osasun-eremuko eragileek, gizarte-zerbitzuetako langileek eta hezkuntza- edo berdintasun-eremuko eragileek eratzen dute. Herritarrak proiektuaren protagonista dira, eta Mugiment sareko ekimen guztiak herritar aktiboak izatera bideratzen dira.\nSareen bidez, udalerrian jarduera fisikoa sustatzeko eta pertsona inaktiboei inaktibo izateari uzten laguntzeko ekimenak sortu daitezke. Sare horien bitartez erantzuna eman nahi zaie herritarren premia, interes eta lehentasunei, beren iritziak kontuan hartuta, bai eta zenbait mailatan parte hartzen duten eragileenak ere. Sare horiek 21 udalerritan daude martxan: Aretxabaleta, Azpeitia, Basauri, Berango, Bergara, Etxebarri, Getxo, Hondarribia, Kuartango, Legutio, Leioa, Lemoa, Lezo, Mundaka, Oiartzun, Txorierri, Usurbil, Urkabustaiz, Valdegovia, Zarautz eta Zuia. Mugiment sareak sortzen laguntzeko, bigarren gida bat eskaintzen da.\n‘Pertsona aktiboa izateko gida’\nMugiment programaren barruan sustatzen den beste ekimenetako bat ‘Pertsona aktiboa izateko gida’ da. Argitalpen horren helburua da herritarren artean jarduera fisikoa sustatzeko eta sedentarismoa gutxitzeko ekimenak bateratzea eta, horretarako, pertsona inaktiboek inaktibo izateari uzteko neurriak lehenestea. Gida horrek jarduera fisikoari bide emateko aholkuak ematen ditu, eta onura fisikoak, mentalak eta sozialak nabarmentzen ditu. Gidak aholku horiek adin-taldearen arabera banatzen ditu: 0-5 urte, 6-17 urte, 18-65 urte eta, azkenik, 65 urtetik gora.\nBestalde, foru aldundiak beren jarduketa-planak garatzen ari dira, Mugiment programaren barruan. Denis Itxasok adierazi duenez, eguneroko kirol praktika eta emakumeen kirol-praktika dira Gipuzkoako Aldundiko lehentasuna arlo honetan: “Gipuzkoak kirolean hasteko eta hura praktikatzeko maila altuak dituen egitura sendoa du, eta emaitza bikainak errendimendu-kirolean. Gure helburua jarduera fisikoa ongizate-iturri gisa unibertsal bihurtzea da, eta emaitzak arrazoia ematen ari zaizkigu. Hitz horiek Osasunaren Euskal Inkestaren (2013) datuetan oinarritzen dira: emakumeen % 68,4 eta gizonen % 74,9 aktiboa da Gipuzkoan. Hala ere, gaur egun, oraindik, Gipuzkoako herritarren % 28, 200.000 pertsona baino gehiago, ez da aktiboa. Helburua da zifra hori % 5era murriztea (% 7 emakumeetan) eta 10.000 gipuzkoar aktibatzea 2019rako”.\nAzaldu duenez, programa hau zuzentzen zaie, bereziki, jarduerarik egiten ez duten gipuzkoarrei, kirola egiteko zailtasun handienak dituzten horiei; erabateko berrikuntza dakar, zentzu horretan. Udalekin koordinatuz, hiru biztanleria talde nagusi definitu dira: haurrak (0-8 urte), kontziliazio arazoak dituzten helduak eta adinekoak. Biztanleria talde horiek orain arte ez dute izan benetako espaziorik tokiko eta lurraldeko kirol zerbitzuen agendetan, eta, aurreikuspenen arabera, handia izango da hobekuntza.\nBizkaiko Foru Aldundiari dagokienez, Carlos Sergio Achoteguik nabarmendu du Mugiment proiektuak bat egin duela erakundearen ildo estrategikoekin: “Bizkaiak aspalditik dauka konpromiso argi bat bere herritarrekin kirol-jarduera osasungarria sustatzeko orduan, beharrezko baldintza baita bizi-kalitate maila altuak lortzeko. Halako proiektuak onuragarriak dira, batetik, herritarren osasunean eragin positiboa dutelako eta, bestetik, Aldundiak berak ere, gizarte aktiboa izateko lanean jarraitzeko informazio erabilgarria jasotzen duelako proiektu horiei esker. Hori dela-eta, Eusko Jaurlaritzako Jarduera Fisikoaren eta Kirolaren Zuzendaritzatik Mugiment programa aurkeztu zitzaigunean, argi ikusi genuen bidelagun izango ginela”, gehitu du.\nArabako Foru Aldundiaren kasuan, lehenengo fase batean Mugiment programa ezartzeko lanei ekin diete eta programa lehenengo udalerritan garatzen hasia da. Joseba Koldo Perez de Herediak azaldu duenez, Aldundiak bere Mugiment programa zehatza aurkeztuko du epe laburrean, “besteak beste, lurraldean zehar dauden ibilbide berdeak edota bizikletarako ibilbideek sortzen duten sarea baliatuz”.\nJarduera fisikoaren inguruko datuak Euskadin.\nintervencion_darpon_mugimen... behera kargatu (10 MB)\nintervencion_zupiria_mugime... behera kargatu (10 MB)\ndarpon_ariketa_fisikoa_eu.mp3 behera kargatu (600 KB)\ndarpon_elikadura_eu.mp3 behera kargatu (300 KB)\nzupiria_orientazio_zerbitzu... behera kargatu (500 KB)\ndarpon_ariketa_fisikoa_eu.mp4 10 MB\ndarpon_elikadura_eu.mp4 5 MB\nzupiria_orientazio_zerbitzu... 9 MB\nrecursos_darpon_zupiria_mug... 80 MB\nMugi_bat.jpg 900 KB (jpg)\ndarpon_zupiria_mugiment.jpg 80 KB (jpg)\nEusko Jaurlaritzak 170.000 euroko kontu-saila onartu du sedentarismoari aurre egiteko ekimenak sustatzeko, mugiment proiektuaren bitartez (Gobernu Bilera 2018-10-09)\nEuskal gizartearen %64k kirol egiten dute eta %98ren ustez osasuna mantentzeko garrantzitsua da, Eusko Jaurlaritzaren azterlan baten arabera\nEusko Jaurlaritzaren Osasun sailak eta Donostiako Udalak osasun publikoaren arloan lankidetzan aritzeko hitzarmen bat sinatu dute\nLehendakaria: «Euskadiko esparru soziosanitarioa helburu izatetik errealitate ukigarria izatera igaro da»\nForu Aldundiak eta Eusko Jaurlaritzak arrakastaz testatu dute Bizkaiko hondartzetako larrialdiei erantzuteko zerbitzuen koordinazioa\nErakundeen arteko protokolo batek lagunduko du haurren babesgabetasun kasuak hobeto atzematen osasun arloan\n2010.eko apirilak 21\nGizarte Zerbitzuen Goi Ikuskaritzari buruzko akordioa\nEBAZPENA, 2017ko irailaren 12koa, Ingurumen Administrazioaren zuzendariarena, zeinaren bidez, Vitoria-Gasteizko Udalak sustatuta, ingurumen-txosten estrategikoa egiten baita Vitoria-Gasteizko Jundizeko 6. sektoreko Plan Partzialaren 17. aldaketa egiteko.\nERABAKIA, Herri Kontuen Euskal Epaitegiaren Osokoak 2018ko martxoaren 22ko bilkuran hartua, Hernaniko Udalari buruzko fiskalizazio txostena 2016koa behin betiko onesten duena.


Donostia Zinemaldia :: Berria, desafiatzailea eta ausarta\nHemen zaude: Lehen orrialdea > 66. Edizioa 2018 > Zinemaldiaren Egunkaria\t> Berria, desafiatzailea eta ausarta\nBerria, desafiatzailea eta ausarta\nBitxia izan da Donostiako 66. Zinemaldiaren inaugurazio gala, bitxia eta desberdina. Belén Cuesta eta Nagore Aranburu aktoreek umorea erabili dute aurtengo jaialdiko berezitasunak eta hiriko ‘izaera paregabea’ azaltzeko.\nZinema-jaialdien inguruko txantxez jositako umorezko bakarrizketa batek ireki du ekitaldia, eta zinema munduan behin eta berriro errepikatzen diren topikoak zalantzan jarri dituzten bideo komikoak ere tartekatuko dituzte: Pedro Subijana sukaldariak Akelarre jatetxean grabatutako parte-hartzea, kasu.\nEta hala, tonu informal honi jarraiki, Zinemaldiko gonbidatuek sailen edukiak eta jarduerak aurreratu dituzte. Paul Thomas Andersonen Phantom Thread filmari FIPRESCI Sari Nagusia eman zaio, eta Versión Española programaren hogeigarren urteurrena ospatu dute, halaber.\n‘Vaya Semanita’ estiloko bideo batek barregarri antzean erakutsi ditu bai Zinemaldiaren ‘dendaostea’ baita Donostia saridunak ere: “Guztia hain polita iruditzen bazaie, zergatik ez du oraindik inork pisurik erosi Donostian?”\nZinemaldia osatuko duten sail desberdinez ere hitz egin da, nola ez. Zinema espainiarra eta latinoamerikarra, euskal zinemagintzak bizi duen loraldia, lehiaketazko filmak eta Perlak edo talentu berrien ‘habia’ izango den Nest ekimena… horiek guztiak izan dira hizpide.\nHorrez gain, Epaimahai Ofiziala atera da agertokira Alexander Payne buruan, eta honen atzetik Rossy de Palma eta Nahuel Pérez Biscayart aktoreak, Agnes Johansen ekoizlea, Bet Rourich argazki-zuzendaria eta Constantin Popescu errumaniar zinemagilea. Segidan, Paynek, gaztelania txukunean, bere eta gainerako epaimahaikideen “ohore eta zoriontasun” sentipena adierazi du, bukaerako palmaresa osatzeko erabakiak “zailak izango direla” ziurtatuz. Hala ere, “Zinemaldi on!” esan du agurtzerakoan.\nRicardo Darínek azken umore ukitua eman dio ekitaldiari euskaraz hitz egitearen zailtasunaren haritik tiraka. Eta azkenik, “niretzat Donostiakoa munduko zinema-jaialdirik onena” dela esanez amaiera eman dio galari aktore argentinarrak.


2+2=5? -> MATE + MATE = LITERATURA?: Heriotza zakarrontzian\nAzukrezko belardiak dira belazeak. Oinutsik dabiltzan arrasto babesgabeei gozotasun pixka bat oparitzen dieten izara garbitu berriak. Ukimena zentimetroka neurtzen duten zizare sareak dira belazeak, oinpean atximur txikiak egiten dituzten ezpain bihurrien bizitoki. Itzal etzanen harrapatoki dira belazeak, argia izerdika-izerdika zupatzen duten igerileku berdeak.\nBelazeetan ametsak etzan egiten dira, ilusio izpiak zutik ibil daitezen.\nAFORISMOA: Bizirik hil beharra ere!\nBazen behin suari putz egin nahi ez, eta hatsari su ematen zion (bizilagun bat?).\nMingaina kandela bihurtu zitzaion egun batean gauez bizitzen ikasi zuen.\nHil egin zela errepikatzen zion behin eta bi aldiz bere buruari. Hil egin zela eta horregatik jarraitu nahi zuela bizirik.\nNi, Irati orain 18:05\nJoseba 7 de marzo de 2012, 8:01\nAforismo eta haikuetan, hitzekin bakarrik ez, irudiekin ere bete betean asmatzen dezu.Bloga bere osotasunean oso gustuko det, baina, atal honek, bereziki, asko erakartzen nau.\nIrati 9 de marzo de 2012, 15:17\nEz da ba erraza izaten astelehen bezperatan buruari tira egitea! Baina, zure hitzen indarrak paper zuriaren aurrean beste behin jartzera bultzatzen nau! Eskerrik asko, Joseba!\nEkaitz 7 de marzo de 2012, 8:36\nArrazoi dek Joseba, aforismoak, haikuak eta irudiek aste osorako arrastoa uzten ditek eta hurrengoak irakurtzeko irrika pizten.\nPortzierto, Irati, hilda bizitzeak ere ez du ederra izan behar, ez?\nIrati 9 de marzo de 2012, 15:18\nEzin erantzun, Ekaitz! Ez nuke horri erantzuten jakin nahi!\nEutsi zuk egiten nauzu!


Irekia Eusko Jaurlaritza - Gobierno Vasco :: Kontsumobidek ingelesa gehitu du ikastetxeei zuzendutako bere prestakuntza-eskaintzan\nKontsumobidek ingelesa gehitu du ikastetxeei…\nIMG_1934.jpg Iturria: Irekia\n125 ikastetxetako 50.000 ikaslek parte hartu duten 2.600 tailer baino gehiagok osatu dute 2018-2019rako prestakuntza-eskaintza\nHirueletasunean aurrera egiteko ingelesezko 4 tailer emango dira lehen aldiz datorren ikasturterako\nKontsumobide – Kontsumoko Euskal Institutuak 2019-2020 ikasturterako ikastetxeetarako prestakuntza-eskaintza aurkeztu du gaur, non kontsumoaren inguruko ingelesezko 4 tailer berri gehitu diren. Eskaintza hori lehen hezkuntzako eta DBHko lehen zikloko ikasleei zuzentzen zaie.\nKontsumobideko zuzendari Nora Abetek nabarmendu duenez, “garrantzizkoa da adin goiztiarretatik kontsumo-gaietan prestatzea. Funtsezkoa da herritartasun aktibo bat sortzeko, kontsumitzaile gisa dituzten eskubideak ezagutu eta horrek duen balioaz jabetu daitezen. Horregatik, Kontsumobidetik 20 urte baino gehiago dihardugu tailerrak eta jarduerak gehitzen, eta ikastetxeekin lankidetzan garatzen ditugu”.\nTailerrak arloka taldekatzen dira: Eskubideak eta Betebeharrak, Elikadura, Kontsumo arduratsua, Aisia, Jokoak eta jostailuak, Publizitatea, Segurtasuna, Etiketatua eta Informazioaren eta Komunikazioaren Teknologiak. Arlo bakoitzaren barruan garatzen diren gaien artean hauek daude: Elikadura osasungarria, Nabigazio segurua internetetik, Bideojokoak, Ura eta energia aurreztea eta abar. Guztira 32 tailer desberdin.\nGainera, datorren ikasturterako lehen aldiz antolatu dira 4 tailer ingelesez “hezkuntzaren eremuan eta gizartearen eskakizunei erantzunez hirueletasunean aurrera egiteko, Turismo, Merkataritza eta Kontsumo Saileko planekin bat etorriz”. Hauek dira ingelesez garatuko diren tailerrak: Produktu baten bizi-zikloa eta Frutak eta barazkiak lehen hezkuntzako ikasleentzat eta Elikagaien manipulazio segurua eta Familia-ekonomia jokoan DBHko lehen zikloko ikasleentzat.\n2018-2019 ikasturteko datuak (itxi gabe oraindik) dira programa horien arrakastaren erakusgarri: 50.000 ikasle baino gehiago, 125 ikastetxetakoak, eta orain arte 2.600 tailer baino gehiago emanak. Horregatik, Nora Abetek eskerrak eman dizkie ikastetxe guztiei “beren lankidetza eta inplikazioagatik, argi baitago haiek gabe ez litzatekeela posible izango”.\nKontsumobideko gainerako prestakuntza-programak gogora ekarriz amaitu du prentsaurrekoa Kontsumobideko zuzendariak. Programa horiek “era askotako kontsumitzaileei eta erabiltzaileei zuzentzen zaizkie eta eskatzen dituzten pertsonen eta kontsumitzaileen izaera eta ezaugarrietara egokitzen dira”.\nKontsumobidek bere prestakuntza-zentroetan antolatzen du prestakuntza eta beste tailer batzuk adineko pertsonen kolektiboentzat. Azken horiek, adinekoen kolektiboei zuzendutako prestakuntza-programek alegia, ikasturte honetan 2.169 pertsona baino gehiago hartu dituzte, 56 kolektibotakoak, 42 herritan egin diren 120 tailerretan. Jakina, Kontsumobidek antolatutako prestakuntza-programa guztiak doan eskaintzen dira.\nOraingo honetan, irailaren 27ra arte dago irekita adineko pertsonen kolektiboek izena emateko epea. Bestalde, ekainaren 19an amaitzen da Kontsumobide Jolasean programan izena emateko epea. Txiki Txokoa programa, Gasteizen garatzen dena, osatuta dago jadanik eskaintzen dituen 4 txandetan.\nInformazio gehiago gure webgunean: http://www.kontsumobide.euskadi.eus/informazioa/la-formacion-en-consumo-una-prioridad-para-kontsumobide/y10-kb2contm/es/\nIRAGARKIA, zerbitzu-kontratu honen lizitazioari buruzkoa: «Kontsumoari buruzko prestakuntza-programa ibiltaria, Euskal Autonomia Erkidegoko lehen eta bigarren hezkuntzako ikastetxeei eta adinekoen taldeei zuzendua».


"Giro jator eta alaia" izan dela andramaixetan adierazi du Kultura zinegotziak - Aretxabaleta - Goiena.eus\nAretxabaletako jaiak 2016\n"Giro jator eta alaia" izan dela andramaixetan adierazi du Kultura zinegotziak\nMirari Altube 2016-08-29 12:38\nTxupina bota ondoren herritarrak jai giroan.\n"Pozik" agertu da Joxe Migel Uribarren kultura zinegotzia andramaixek eman dutenarekin eta nabarmendu ditu ekitaldietan izandako "parte-hartze handia" eta taldeen "maila altua". Arrakasta horretan lagun izan diren hainbat elkarteri eskerrak eman gura izan dizkie, besteak beste, Gazte Ekimenari, txistulariei, abesbatzari, UDAri, ikastetxeei eta udaltzaingoari.\nTxupina bota zuten Atzegiko kideek herritarrak sudur gorria janztera animatu eta maitasuna eta umore ona eskatu zituzten jaietarako. Halaxe joan direla baieztatu du Joxe Migel Uribarrenek, Kultura zinegotziak: "Giro jator eta alaia izan dugu eta handia izan da parte-hartzea. Taldeen maila altua nabarmenduko nuke, baita umeendako egunero egon izana zerbait ere".\nJaiak hobetze aldera egindako aldaketekin pozik azaldu da; horien artean dago haurrei eskaintzea bigarren eguna: "Haurren Egunarekin oso gustura gaude, ekitaldi ugari egon dira eta ume asko elkartu da horietan. Apar festaren ordez umeendako jarritako igerilekuak ere arrakasta izan du", dio. Arrakasta izan duten beste ekitaldi batzuk dira Deabru Beltzak taldeak sua lagun egindako kalejira, Andoni Calvo aretxabaletarrak girotutako dantzaldia, Moulin Rougeren omenezko musikala –300 aulki beteta eta jendea zutik– eta Kuadrillen Eguneko bazkaria; 600 lagunek jan zuten paella.\n"Ezin utzi aipatu gabe Aretxabaleta Abesbatzak emandako goi mailako meza: Laudeamus, Casimiriren Aintza eta Bizente Goikoetxea aramaioarraren heriotzaren 100. urteurrenean haren Ave Maria abestu zituzten, besteak beste", jakinarazi du eta gaineratu du jai bezperako salbea Felix Zabalak Aretxabaletako Abesbatzari eskainitakoa izan zela.\nKirol ekitaldiek ere jendetza elkartu zuten; 78. txirrindulari lasterketak batetik, eta profesionalen arteko pilota partiduek, bestetik. Aurten erretiratuko den Pablo Berasaluze pilotaria omendu zuten gainera, eta zaleen txalo zaparrada beroa jaso zuen horrek. Kuadrillen Eguneko giro beroak –kuadrillen arteko jokoak, sokamuturra, Rockalean taldearen kalejira…– borobildu zituen abuztuaren 17an jaiak.\nHurrengo urteko jaiei begira Haurren Eguna eta Moulin Rouge erako musikalak errepikatzeko gogoa agertu du Kultura zinegotziak. Era berean, hobetzeko kontuak aipatu ditu: "Zarata orduz kanpo; edalontzien eta botilen apurketak; eta zikinkeria: txiza hormetan…". Eta gaineratu du: "Aretxabaletarrei barkamena eskatu une batzuetan izandako eragozpenengatik. Bestalde, eskerrak eman antolatutako ekintzetan izandako parte-hartzeagatik eta gizalegez jokatu izanagatik".


Azpiegiturak | Kirol Errota\nTenis- eta Padel-pistak\nAire libreko 2 tenis-pista eta padel-pista 1 dauzkazu aukeran Kirol Errotan, edozein egunetan eta ordutan aipatu bi kirol horiek erosotasunez praktikatu ahal izan ditzazun. Palak eta lehiakidea besterik ez dira izango zeure kontu ;-)\nDiru-zenbateko txiki bat ordainduz gero, gainera, aldagelak erabiltzeko aukera ere izango duzu. Kirol Errotan bazkidetu beharrik ez duzu padelean eta tenisean jokatzeko pistak erabiltzeko, eta, beraz, nahi ahala, noizean behin, alokatzeko moduan zara. Lagunarteko izerdi-saio bizigarri baterako prest?\n400 m2ko azalera hartzen dute Kirol Errotako instalazioek, eta horietatik 180 dira muskulazio- gelarenak. Bertan topatuko dituzu bizikleta eliptikoak, ibiltzeko zintak, kuadrizepsak lantzeko makinak, izkiotibialak indartzekoak, sorbalda, pektorala, lunbarrak, abdominalak, trizepsak sendotzeko poleak, mankuernak, pesak…\nOrdutegiaren barruan, gimnasio osoa izango duzu erabiltzea –saunak barne– eta, gainera, egunero antolatutako kirol-ikastaroetan parte hartu ahal izango duzu, libre. Beraz, inon gehiago izena eman beharrik gabe, eta aparte ordaindu behar izan gabe, bazkide izate hutsagatik, eskaintza zabal askoa izango duzu eskura. Hau da, hileko kuotak edozein jardueratan parte hartzeko eskubidea emango dizu, salbu eta berariaz antolatutako bestelako balizko ikastaroetan (kontsultatu unean uneko baldintzak). Entrenamendutarako irizpideak, jarraipena eta aholkularitza emateko prest izango duzu Kirol Errota gimnasioko prestatzaile fisikoa.\n80 m2ko aretoa behar baduzu kirol-praktika jakinerako, Kirol Errota gimnasioko aerobik gela erreserba dezakezu. Ekipatuta dago: ispilua, stepak, boxeo-zakuak… Gainera, beste 40 m2ko terrazatxo bat izango duzu aldamenean, sarbide propioarekin gelatik bertatik, indoor eta outdoor tartekatzea bezalakorik ez dagoelako!\nKirol Errotako espazio guztiek irisgarritasun-baldintzak betetzen dituzte. Aparkaleku pribatua doan erabiltzeko aukera izango duzu. Eta bai, jana eta edana eskaintzen dituen taberna/kafetegia ere bertan dago. Aitzakiarik ez duzu; plana perfektua da!\nFinlandieratik datorkio izena saunari. Kirol Errota gimnasioan 2 sauna dituzu, emakumezkoentzat eta gizonezkoentzat bana. Gorputzerako onuragarria da sauna, izerdia botatzeak toxinak kanporatzen dituelako eta odol-zirkulazioa bizkortzen duelako.\nAdituek diote estresari aurre egiteko lagungarri dela saunaldi on bat, baita gauean lo ongi egiteko ere, eta erreumak eragindako mina eta giharretako mina arintzeko ere bai. Ba al zenekien arnasketa hobetzeko balio duela, bereziki erretzaile direnen kasuan?\nKirol Errota gimnasioan bazkide bazara, ez duzu saunara joaten zaren bakoitzeko ordaindu beharko. Hileroko bazkidetzaren eta bazkidetza puntualaren barruan sartzen da nahi duzun guztietan erabili ahal izatea. Baietz gustatu!


Matematikan lizentziaduna Euskal Herriko Unibertsitatean (2005), Erasmus mugikortasun beka Kopenhageko Institut for matematiske fag (2003) eta Bigarren hezkuntzako irakasletza unibertsitate-masterra (2011), Lasa irakasleak ederki ezagutzen du irakaskuntza sistema eta esperientzia handia du matematikaren dibulgazioan.\nElhuyar aldizkarian hasi zuen zientzia ezagutarazteko ibilbidea, erredaktore gisa. Irratian eta telebistan kolaboratu du, besteak beste, Norteko Ferrokarrilla (Euskadi Irratia), Arratsalde puntu on (Euskalerria Irratia) eta Teknopolis (ETB) saioetan. Bere irrati programa zuzendu zuen, Plano Konplexua, esperimentu hark zientzia gerturatu zuen irrati libreetara, irrati komunitarioetara eta sare sozialetara. 2012an publikatu zuen Hodeietan, gazteentzako bere lehen dibulgazio nobela.\nMatematika irakasle gisa, hurbiletik ezagutzen ditu irakaskuntza sistemaren etapa guztiak. Irakasle izan da Ikastetxe unitarioetan (3-16 urte), Derrigorrezko bigarren hezkuntzako institutuetan eta Batxilergo institutuetan. Horrez gainera, zuzendaritza taldeetan parte hartu du.\nAktiboki parte hartzen du kongresuetan (Acta Latinoamericana de matemática educativa, Investigación en educación matemática, Congreso virtual internacional de enseñanza de las matemáticas, International GeoGebra conference), jardunaldietan (Jornadas para el aprendizaje y la enseñanza de las matemáticas, Jornades de l’Associación Catalana de GeoGebra, Matematikaren irakaskuntza eta ikaskuntzarako Nafarroako jardunaldiak, Jornadas virtuales en didáctica de la estadística, probabilidad y combinatoria, Día de GeoGebra) eta sinposioetan (Sociedad Española de investigación en educación matemática), eta periodikoki publikatzen ditu artikuluak ikerketa aldizkarietan (UNO, Hik Hasi, Revista do Instituto GeoGebra International de Sao Paolo, Cónica, Educación Matemática, Épsilon, Biribilka). Horrez gainera, etengabeko trebakuntza ikastaroak ematen dizkie irakasleei (CAP, GARATU, UEU, Ikastolen Elkartea).\nGaur egun, geometria dinamikoko softwarearen erabilera ikertzen du irakaskuntzan Euskal Herriko GeoGebra Institutuko zuzendaria da.


Garai nahasiak: geldialdia, zigorrak eta erreforma ekonomikoa lortzeko aukerak Errusian - EBko txostena\nRichard Connollyren ustez, EB eta AEBetako zigorrek Errusiako elite ekonomikoa lidergo politikora estuago lotu dezakete. Zigorrek estatus quo politikoa errotu eta merkatura bideratutako elita alboratu dezakete. Beste funtsezko puntu batzuk hauek dira:\nErrusiako errendimendu ekonomikoa urte batzuetan ahultzen ari da. Petrolioaren prezioaren eta Ukrainako krisiaren aldibereko jaitsiera aurreko joerak areagotu egin dira soilik.\nBPGren hazkundea geldituta eta petrolioaren prezio txikiagoen arteko konbinazioa gobernu federalaren diru-sarrerak murriztuko lirateke, baina gastu konpromisoak oso lerrokatuta geratuko dira.\nGobernuak gizarte ongizatean egindako zuzeneko gastuak, estatuaren hedapenak eta eskala handiko berrarmatze programak finantza publikoetan gero eta pisu handiagoa izan dute eta epe luzeko egonkortasun fiskala arriskuan jarri dute. Maila federaleko finantzen egoera indartsuak herrialde osoko tokiko gobernuen ekonomien narriadura nabarmena ezkutatzen du.\nErrusiako ekonomia politikoa ez da eraginkorra baliabideen sektore produktiboena esleitzeko orduan. Hala ere, sistema frogatu du politikoki eta sozialki eraginkorrak direla. Ekonomia erreforma esanguratsua eskatzen du Errusiak etorkizunean hazkunde eta oparotasunaz gozatzeko. Hobetzeko arloak lehiaketa, finantza sektorearen erreforma kapitalaren sarbidea zabaltzeko eta enpresa txiki eta ertainen garapenaren murriztapenak areagotzea dira.\nGai erlazionatuak:gatazkaEuropar Batasunaezaugarrifull-imageLidergo PolitikoaErrusianzigorrak


ZO-MO-RRO-ZO-MO-RRO - - Noaua.eus\nUgaitz Agirre Zapirain 2020-02-18 17:00\nZu Gregor Samsa zara, goiz batez amets arrarotik esnatuta zomorro nazkagarri bat zarelakoan. Fikzioak gainditu du errealitatea konturatu zarenean balantzaka zabiltzala oskolaren gainean, eta laguntza eskariak sei hanka iletsu airean mugitzean egikaritzen dira. Ahotik, hala dei badaiteke duzun matraila, soinu arraroak besterik ez zaizkizu ateratzen likido likatsuaz gain.\nArrebak alboko gelatik ondo zauden galdetu dizu, ama kezkatuta baitago ez zarelako lehenengo trena hartzeko garaiz esnatu. Zu ez zara horrelakoa. Atea kolpatu dute, baina balantzaka jarraitzen duzu oskolaren gainean sei hanka iletsuak astinduz. Oraindik eta indar handiagoz kolpatu du oraingoan amak gehituz ea ateratzeko asmorik duzun. Beste kolpe bat eta atea botako duela pentsatu duzu; eta hori ez, ezin du horrelakorik gertatu. Ezin zaitu zauden egoeran aurkitu. Balantza probestuz, inertziaz, lurrera jauzi zara hanken gainean. Zorteko. Ahal bezain azkar atera hurbildu eta eutsi duzu.\n-Gregor! Zer zabiltza? Trena abiatzekotan da— dio amak.\nErantzuten saiatu arren, soinu arraroak bestetik ez zaizkizu ateratzen. Uste baino gehiago kostatu zaizu, baina lortu duzu i-txoin edo gisako zerbait esatea.\n-Janzten dago ama —beste gelatik arrebak—, hurrengo trena hartuko du.\nArrebak zuk asmatu ezin dituzun aitzakiak bilatzen dizkizu, eta zuregatik ari da gezurretan. Ez ote du uste onegia zugan?\nOrdu erdi pasa da eta etxean ezinegona handitzen doa. Horren erruduna zu zara, eta hori ondotxo dakizu. Aita, pazientzia handikoa normalean, onetik aterata dago. Egunkariarekin zure gelako atea kolpatzen minutuak pasa ditu, eta bere ezinegona egunkariak edo zuk eragin duzun pentsatzen egon zara ateari hala moduz eusten jarraitzen duzun bitartean. Kolpatzeaz aspertu denean, zauden egoerara nola demonio ailegatu zaren pentsatzen jardun zara, nahiz eta premisa garatzeko gaitasunik ez duzun izan.\nAtea bakean utzi dutela ondorioztatuz, ispilura hurbiltzen saiatu zara, hala zertan bihurtu zaren begi propioekin ikusteko. Lehen begiratuaren txoka nahikoa izan da —garrasi esperpentikoz lagunduta— zure itxuraz izutzeko.\n-Gregor, zer izan da hori? Zabaldu iezadazu atea mesedez —orain arreba. Baina nola zabalduko diozu arrebari horrelako itxura izanda? Zomorro nazkagarri bat zara, mesedez! Burutik ere ezin zaizu pasa horrelako erabakirik. Garunak pentsamendu arrazional guztiei betoa jartzen die ideia fluxua eteteagatik bakarrik.\n-Ez-z-in-e-ez-i-i-n-du-u-t-du-t-t —erantzun propioak zuk zeuk ere ez dituzu ulertzen. Arrebak temati jarraitzen du. Duzun ezintasunaren berri ematen saiatu zara behin eta berriz; ez dirudi, ordea, zure mezurik iristen den bere belarrietara.\nHain sentitzen zara zabor, hain izaki suntsi beharrekoa, hain oztopo modernitatearen kaleetan dabiltzan ibiltarientzako. Barkamenak eskatzera kondenatua izango bazina bezala bizi zaren artean.\nArrebari atea zabaltzea erabaki duzu azkenerako, oso ondo jakin gabe zergatik egiten duzun ere.\n-A! —oihu egin du ate bazterrean ikusi zaituenean—. Munstro bat!\nAmaren eta aitaren pauso azkarrak hurbiltzen nabari dituzu. Buruak oraindik eta bira gehiago ematen dizkizu kolpeen erresonantzia medio. Ukabilkada bat nahikoa izan da atea guztiz zabaltzeko. Beldurrak jota, leihoraino iritsi zara jakin gabe nola. Aita, ama eta arreba zuri begira. Inguratua sentitzen zara.\n-Zertan ari zara, Gregor? Oraindik mozorroa erantzi gabe? Zenbat garagardo erori ziren atzo?\nPD: Bigarren irakurraldirako, “Biharamuna deukot” (Tapia eta Leturia Band, Ero, 1997)


Piratekin irakurketa eta sormena landuz\nEuskara eta euskal kultura Mahi-Mahiren DNAn daude eta egunero euskaraz bizi, elikatu, gozatu, ikasi eta jolasten gara. Euskaraz egiten dugu lan ikasleen artean ohitura osasuntsuak sustatzeko, eta bide horretan Elkar Argitaletxearekin elkarlanean haur eta nerabeak euskal literaturara hurbildu eta kultur sorkuntzan murgiltzeko hainbat saio antolatu ditugu.\nMariMatrakak liburu bildumaren idazle den Ana Jakak Mahi-Mahi piratak bisitatuko ditu, Noa eta Learen unibertsoan murgiltzera gonbidatuz. Baina MariMatrakak abenturez gain, idazlearen lana nolakoa den, liburuen sorrera prozesua nola garatzen den eta sormenaren lanketaren inguruan hitz egingo du piratekin, sorkuntzarako dinamikak proposatuz ikasleei.\nHaurren artean aski ezaguna den liburu bilduma hau zazpi-zortzi urteko neska-mutilei zuzendua dago. Askatasunean eta aurreiritzirik gabeko haurtzaroaren aldarrikapena egiten duten Noa eta Lea protagonista ditu. Neska alai, bihurri eta jakingura pareak, gogora ekartzen dizkigu hazteak berarekin dakartzan pozak. Bizitza jolasa ere badela gogorarazi helduoi.\nBilduma honek landutako gai eta balioek bat egiten dute gure proiektuarekin, familian lantzeko material aparta. Guk ere haurtzaro libre, esploratzaile eta estereotiporik gabekoa sustatzen dugulako. Mahi-Mahin ere MariMatrakak garelako!


Botoa lau alderdiren artean banatuta Aretxabaletan - Aretxabaleta - Goiena.eus\nBotoa lau alderdiren artean banatuta Aretxabaletan\nMirari Altube 2015-05-24 20:00\nAretxabaletan botoak kontatzen.\nItxi dituzte Kurtzebarri eskolako ateak eta hasi dute boto kontaketa. 5.409 aretxabaletarrek izan dute botoa emateko eskubidea eta lau alderdiren artean –azken urteotako alderdi kopururik txikiena– hautatu dute Udal hauteskundeetan: EH Bildu, EAJ, PSE-EE eta Irabazi.\nOrain dela lau urte Bilduk lortu zuen boto kopuru handiena, 1.513, eta zazpi zinegotzi. Haren atzetik geratu ziren Aralar, 786 boto eta hiru zinegotzi; EAJ, 630 boto eta bi zinegotzi; eta PSE-EE, 262 boto eta zinegotzi bakarra. Hamahiru zinegotzi horiek osatu dute udalbatza.\nOrain dela lau urteko joera betez gero EH Bilduk eskuratuko ditu boto gehien, beste arrazoi batzuen artean sekula baino batuago dagoelako ezker abertzalearen botoa. Hala ere, gobernuan egoteak beti dakar desgastea eta baliteke aldaketaren aldeko hautua egitea hainbatek. Azken hitza, baina, herritarrek emandako botoek dute.


2018ko udako lanpostuetarako deialdia egin du Udalak - Orioko Udala\n2018ko udako lanpostuetarako deialdia egin du Udalak\nMartxoak 16, 2018\nUdalak hainbat pertsona hartuko ditu lanerako uda honetan, eta deialdia egiten du lanpostu horiek betetzeko. Deialdian parte hartzeko, langabetua izan behar da eta Orion erroldatua, gutxienez 201ko urtarrilaren 1az geroztik. Hartuko diren langileen kontratuak lan-zuzenbidezko erregimenean egingo dira, denboraldi baterako.\nKabinen garbitzailea (bi lanpostu).\nKanpineko komunen garbitzailea (lau lanpostu).\nUdaltzain laguntzailea (lanpostu bat).\nKanpineko zaindaria (lanpostu bat).\nTxu-Txu trenaren gidaria (lanpostu bat).\nEskabideak udal bulegoetan aurkeztu behar dira, bertan emango den eskaera-orria betez (eskaera-orria beheko estekatik ere deskargatu daiteke). Bulego orduak: astelehenetik ostiralera 8:30etik 14:30era.\nEskabideak martxoaren 19tik apirilaren 13ra bitarte aurkeztu behar dira, biak barne.\nInteresatuek udal bulegoetan eska ditzakete deialdiaren oinarriak (beheko estekatik ere deskargatu daitezke). Lanpostu horiek betetzeko probak 2018ko apirilaren 28an egingo dira, larunbatarekin, Orioko kultur etxeko areto nagusian, goizeko bederatzietan hasita. Ordutegi zehatzak aurrerago argitaratuko dira webgune honetan.\nDeialdiaren iragarkia (PDF)


Jean Mixel Bedaxagar: “Hitzik gabeko doinuak ardurenean oso zailak dira kantatzeko”\nZuberoako kulturaren eta ahots tradizio aberatsaren ordezkari aparta dugu Jean Mixel Bedaxagar. Iparraldeko kantariak Belatxa izeneko diskoa kaleratu du Elkar-en eskutik. Iparraldeko kantariak zentzuz eta sinbolismoz beteriko euskal kanta tradizional sorta aukeratu du Belatxa izeneko disko berrian.\nZure aurreko diskoa, Auñamendi, 2009 urtekoa da. Zortzi urteren ondoren dator lan berria.\n2009 geroztik gauza batzu aldatu dira, eta haietarik bat, askoz ere denbora gehio badutala gain-gainetik maite dituztan gauzetaz axolatzeko: idaztea eta kantatzea noski! Iaz Alieoren trajeria eskaini genuen, eta aurten ene lagunekin Belatxa izeneko CDa plazaratzen dut. (Irakurri +)


Takoidun zapata gorria (tragedia odoltsu bat hiru ekintzatan) - Oihaneder Euskararen Etxea\nHasiera » Agenda » Takoidun zapata gorria (tragedia odoltsu bat hiru ekintzatan)\nTakoidun zapata gorria (tragedia odoltsu bat hiru ekintzatan)\nTakoidun zapata gorria antzezlan laburra Igor Arzuaga eta Mikel Ayllon laudioarrek Piszifaktoria laborategitik atera duten bigarren lana da, Gasteizko Nazioarteko Antzerki Jaialdiaren laguntzarekin.\nEzohiko antzerki pieza bat da, hainbat diziplina nahasten dituena (zuzeneko musika, dantza, rapsodia…), beren laborategian ohikoa den moduan, eta ezohiko lekuetan egiteko pentsatua.\nAntzezlanaren bi pase egingo dira, 19:00etan eta 20:00etan.\nPiszifaktoria esperimentazio taldea 2015ean jaio zen Igor Arzuaga eta Mikel Ayllonen eskutik. Artearen adierazpide desberdinen arteko mugak ikertzea eta begiratzea eta esateko eta adierazteko modu berriak bilatzea dira bertan prestatzen dituzten edabeen helburua.\nTakoidun zapata gorria: Argiak itzalita dauden bitartean, edozer da posible. Nahi bezain garaiak izan gaitezke, zeruko hodeien zuri samurra hatz-puntekin ukitzeraino. Nahi bezain apalak izan gaitezke, oinpean aurkitzen ditugun zulo tipi guztietatik ihes egiteko. Eta nahi bezain libreak izan gaitezke, buru, beso eta hanketan haririk lotuta ez daukagula sentitzeko, gure kabuz higitzeko, nahikeria hutsez hara joan eta itzultzeko, joan eta itzultzeko, joan eta berriro sekula ez itzultzeko.\nIkuskizun hau Saski Naski, sorkuntza artistikoen otzara zikloaren barruan kokatzen da. Ziklo honek Euskal Herrian sortzen diren euskarazko ikuskizun ezberdinen erakusleihoa izan nahi du. Hilean behin egiten da, igande arratsaldetan.


Andra Mari egoitza\nGorbeia mendiaren iparraldean, Nerbioi bailaran, Orozko udalerria inguratzen duten baso hostotsuz eta bazkaleku aberatsez babesturik dago Andra Mari egoitza.\nBi solairu ditu, hala nola Andra Mari baseliza dagoen patio paregabea eta eraikina inguratzen duen pasealekua, egoiliarrek eta erabiltzaileek goza dezaten.\nEgoitza 2006ko uztailean ireki zen, eraiki osteko bi urteetan itxita egon ondoren. Urte hartan, Bizkaiko Foru Aldundiak GSRri esleitu zion egoitzaren kudeaketa. Foru-erakunde horren laguntzaz gain, GSRk Eusko Jaurlaritzarena eta Bilbao Bizkaia Kutxarena dauka.\nAndra Mari egoitzak 43 egoiliarrentzat gaitasuna du.\nAurten ere, ekainak 11 eta 18an, Orozkoko ikastolarekin batera belaunaldi arteko elkartrukea antolatu dugu. Oso esperientzia polita izateaz gain, guztiok primeran pasatu dugu! ...\nAurten, Orozkoko egoitzatik Bizkaiko foru aldundiak antolatutako lehiaketa batera aurkeztea erabaki dugu. Ondorengo hau da aurkeztuko dugun lana.\nDuela bi urte egoitzako langileei opariak egiten hasi ginen. Opari hauek abenduan zehar prestatzen ditugu. Tratua eta emandako arreta eskertzeko egiten ditugu. Oparien entrega Olentzeroren egunean egiten dugu, abenduaren 25a; hau da Olentzero bezala gara beraientzat.\nLangileak Terapia gelan biltzen ditugu eta erabiltzaile guztiak batzen gara sorpresa emateko. Oso atsegina da beraien arpegia ikustea!\nEgoiliarrak, Andra Mari egoitza\nKlimatizazio Sistema Osoa\nTerapia Okupazional eta ekintzen gela\nMediku kontsulta eta sendaketa gela\n3 egon gela telebistarekin.\n2 gela eguneko zentroan\nBanakako 15 gela partekatutako komunarekin\nBinako 14 gela partekatutako komunarekin\nErmita egoitza barrutian\nPsikoestimulazio ariketak, musikoterapia, eskulanak, etab.\nFisioterapeuta: talde gimnasia eta banakako errehabilitazioa\nFamilia arrea zerbitzua\nAndra Mari Auzoa, 12 - 48410 Orozko (Bizkaia)\nTel.: 946 339 990


Euskadiko Filmategia: Jazzinema 2021 - Kulturklik\nEuskadiko Filmategia: Jazzinema 2021\nDonostia-San Sebastián 2021(e)ko uztailaren 2(e)tik 2021(e)ko uztailaren 31(e)ra\nEuskadiko Filmategiak JAZZINEMA zikloaren bosgarren edizioa antolatu du, 2020ko ezinbesteko geldialdiaren ostean. Urtero, uztailean, jazz doinuz betetzen dira euskal hiriak, eta, JAZZINEMAren bitartez, zinemaren eta jazzaren arteko harreman ezin hobeaz gozatzeko aukera ematen duten filmez bete nahi dira hiri horietako pantailak ere. Proiektua 2016an sortu zenez geroztik, ez dira aldatu orduan finkatutako hiru ardatz nagusiak: soinu-bandan jazz doinuak dituen zinema, jazzaren izen handiak protagonista dituen zinema eta jazzak eragindako narratiba duen zinema. Programatutako film askok dute hiru ardatz horietako bakoitzeko ezaugarriren bat, eta, halaber, artista askok agertzen dute bi diziplina artistikoak elkartzeko zaletasuna.\nAurten, zazpi film eskainiko dira JAZZINEMAn. Zinema italiarra ikusi ahal izango da lehen aldiz, jazzak soilik elkartzen dituen bi film erabat desberdinen eskutik. Batetik, Rufufú (I soliti ignoti, Mario Monicelli, 1958) dugu. Italiar komediaren adibiderik bikainetakoa da −aktore ezin hobeek parte hartzen dute (Claudia Cardinale, Totò, Vittorio Gassman eta Marcelo Mastroiani), eta, Piero Umilianiri esker, jazza Alpeez bestalde eramatearen meritua aitortu behar zaio−. Bestetik, La noche (La notte, 1961) dugu. Antonionik inkomunikazioari buruz egin zuen film honek (Berlingo Urrezko Hartza) Italiako jazzaren izen handienetako baten, Giorgio Gasliniren, soinu-banda du.\nBi zuzendari britainiarrek zinema eta jazza lotuz egindako film garrantzitsu bana ere ikusi ahal izango dira JAZZINEMAn. Arrakastaren usain gozoa (Sweet Smell of Success, 1957) garratza, batetik. Alexander Mackendricken lehen film amerikarra da −Elmer Bernsteinen soinu-banda du, eta ustelkeriaz betetako Manhattango politikari eta kazetarien erretratu iluna egiten du−. Eta, bestetik, Gau osoan zehar (All Night Long, Basil Dearden, 1962). Film horrek Londresko gaueko jazz-giroan murgiltzen gaitu, Charles Mingus eta Dave Brubeck bezalako izar handien partaidetzarekin.\nJAZZINEMAren aurreko edizioetako karteletan, jazzaren izen ezagunak agertu izan dira (Chet Baker, Freddie Redd, Nina Simone eta Ella Fitzgerald); oraingo honetan, berriz, jazzman papera egiten duen aktore bati eman nahi izan zaio protagonismoa: Paul Newmani. Un día volveré (Paris Blues, Martin Ritt, 1961) filma jazzaren izen handienetako batzuek (kasu honetan, Louis Armstrong) jo zuten Parisko jazz-klubetan dago girotuta. Duke Ellingtonen musikak janzten du filma, eta gogoangarriak dira Joanne Woodward, Sydney Poitier eta Diahann Carrollen interpretazioak.\nZiklo honetan ikusi ahal izan dugunez, jazzak lotura estua izan du zinema beltzarekin. Melvillek Círculo rojo (Le Cercle rouge, Jean-Pierre Melville, 1970) filmerako musika egitea proposatu zionean Éric Demarsani, jazzari buruz hitz egin zion, harrapatuta egoteko sentimendua transmititzeaz eta patuaren ideiaz. Eta halaxe egin zuen Demarsanek.\nAmaitzeko, JAZZINEMAren arau idatzi gabe bat hautsi behar dugu: berriro emango dugu 2017an programatutako film bat, martxoan joan zitzaigun Bertrand Tavernier maisuaren omenez. 2019ko irailean Euskadiko Filmategia bisitatu zuenean, txundituta utzi gintuen, beste behin ere, bere jakinduriarekin eta transmisioarekiko agertzen zuen grinarekin. Biak maite zituen, jazza eta zinema, eta, aurten, beste modu batean gozatuko dugu bere Alrededor de la medianoche (Round Midnight, 1986) filma. Agian, pixka bat tristeagoa irudituko zaigu Herbie Hancocken eta Dexter Gordonen musika… Au revoir, Monsieur Tavernier.\nUztailak 3: Un día volveré\nUztailak 10: Rufufú\nUztailak 11: Círculo rojo\nUztailak 17: La noche\nUztailak 24: Alrededor de la medianoche\nUztailak 25: Gau osoan zehar\nUztailak 31: Arrakastaren usain gozoa\nUztailak 2: Un día volveré\nUztailak 8: Rufufú\nUztailak 9: Círculo rojo\nUztailak 21: La noche\nUztailak 22: Alrededor de la medianoche\nUztailak 23: Gau osoan zehar\nUztailak 28: Arrakastaren usain gozoa\nIturria: Euskadiko Filmategia\nData 2021(e)ko uztailaren 2(e)tik 2021(e)ko uztailaren 31(e)ra


Irekia Eusko Jaurlaritza - Gobierno Vasco :: Amaitu da ekarpen-fasea Euskal Autonomia Erkidegoko Aurrezki Kutxei eta Banku Fundazioei buruzko lege-aurreproiektuan\nAmaitu da ekarpen-fasea Euskal Autonomia…\nHauek arautuko ditu lege honek: alde batetik, aurrezki-kutxak, zehazki, egoitza soziala Euskal Autonomia Erkidegoan dutenak eta aurrezki-kutxei eta banku-fundazioei buruzko abenduaren 27ko 26/2013 Legearen arabera dihardutenak; bestetik, sozietatearen egoitza Euskal Autonomia Erkidegotik kanpo izanik ere Euskal Autonomia Erkidegoan diharduten aurrezki-kutxen jarduerak.\nHauek ere arautuko ditu, era berean: nagusiki Euskal Autonomia Erkidegoan diharduten banku-fundazioak, eta, oro har, egoitza soziala lurralde-eremu honetan zuten aurrezki-kutxen eraldaketaren ondorioz sortutako banku-fundazioetatik eratutako fundazioak.\nLegea prestatzeko, proposatuko erregulazioaren gaia eta edukia ikusita, bidezko iritzitako izapide eta txostenak bete ziren, Xedapen Orokorrak Egiteko Prozedurari buruzko abenduaren 22ko 8/2003 Legearekin bat etorrita.\nAldi bereanizapidetu ziren interesatuari eman beharreko entzunaldia, jendaurreko informazioa, beste herri-administrazio batzuen parte-hartzea, eta araua egiteko prozeduran beharrezkoak diren instrukzio-izapide guztiak. Orobat, aldi berean eskatu ziren txosten eta irizpen guztiak, salbu eta Kontrol Ekonomikoko Bulegoaren txostena eta Euskadiko Aholku Batzorde Juridikoaren irizpena, azaroaren 24ko 9/2004 Legeak ezarritakoari begiratuta.\nEntzunaldiaren izapidea egiteko, hauek hartu ziren kontuan: eragindako erakundeak, haien helburuek zuzeneko lotura baitute xedapenaren gaiarekin. Jendaurreko informazioaren izapidea Euskal Herriko Agintaritzaren Aldizkarian iragarri zen, eta Eusko Jaurlaritzaren egoitza elektronikona ere argitaratu zen. Gainera, parte hartzeko prozesu bat ireki zen Irekia webgunean, herritarren ekarpenak jasotzeko asmoz.\nJasotako alegazioak eta iruzkinak aztertuta, behin betiko testua egin da, eta Euskadiko Ekonomia eta Gizarte Arazoetako Batzordearen irizpenaren zain dago.\nKontsulta-organo horren irizpena jasota, eta egoki iritzitako aldaketak eginda, txostena eskatuko zaio Kontrol Ekonomikoko Bulegoari, eta irizpena Euskadiko Aholku Batzorde Juridikoari.\nBehin izapide horiek amaituta, Gobernu Kontseiluari bidaliko zaio aurreproiektua, azter eta onar dezan.


Zuzeneko kontzertua Don Inorrez - Oihaneder Euskararen Etxea\nHasiera » Agenda » Don Inorrez\nDon Inorrez Imanol Ubeda, Karlos Aranzegi, Fernando Neira eta Ruben Caballero\nSastraka erakusketaren ekintza osagarri bezala, Don Inorrez talde tolosarraren zuzeneko kontzertu bat egingo da erakusketan bertan. Izan ere, Sastraka erakusketan lau egile batu dira. Lau sortzaile, nor bere esparrutik, elkar eragiten. Pello Lizarraldek idatzitako 12 testutatik abiatutako, José Ignacio Agorretaren 25 olio, Imanol Rayoren 36 argazki eta Imanol Ubedaren 12 kanta barnebiltzen dituen erakusketan bertan izango da Don Inorrez taldearen kontzertua.\nDon Inorrez taldea Imanol Ubeda kantariak, Karlos Aranzegi bateria-joleak, Fernando Neira baxu-joleak eta Ruben Caballero gitarra-joleak osatzen dute. 2018tik aurrera ekin zioten Don Inorrez proiektuari eta estraineko diskoa plazaratu zuten: Mugiro bila. Power pop estilora lerrokatzen ziren disko hartako kantak. 2019ko udazkenean, new americana estilora hurbiltzen den single bat plazaratu zuten: Dardara hura. Lan horretako kanten hitzak Pello Lizarralderenak dira eta azala José Ignacio Agorreta margolariak osatua da. Don Inorrezek disko berri bat aurkeztu zen 2021ean: Esku hutsik izenekoa.\nImanol Ubedak, Sastraka erakusketako partaidea eta Don Inorrez taldearen abeslariak, ibilbide luzea osatu du euskal musikan. Deabruak Teilatuetan rock taldean eman zituen lehen urratsak eta Bide Ertzean taldearekin ibilbide luzea bezain oparoa osatu zuen. Horretaz gain, Peiremans taldeko buruetako bat da, Gorka Urbizu kantariarekin batera.\nZuzeneko kontzertuaz gain, erakusketaren inguruan beste ekintza osagarri batzuk eskainiko dira:\nIrekiera ekitaldia: maiatzaren 6an egingo da, arratsaldeko 19:00etan.\nBisita gidatua: maiatzaren 14an, artistek beraiek burututako erakusketaren bisita gidatua egongo da, goizeko 12:00etan.\nGonbidapenak eskuratzeko 3 bide egongo dira apirilaren 27tik aurrera. Goizeko 10etatik aurrera irekiko dira hirurak:


Irekia Eusko Jaurlaritza - Gobierno Vasco :: 1.000.000 -ko laguntza Euskadiko turismo-enpresentzat euskadi eta Euskadiren turismo-produktuak sustatzeko (2011-07-05(e)ko Kointseiluan hartutako erabakia)\n1.000.000 -ko laguntza Euskadiko turismo…\n1.000.000 -ko laguntza Euskadiko turismo-enpresentzat euskadi eta Euskadiren turismo-produktuak sustatzeko (2011-07-05(e)ko Kointseiluan hartutako erabakia)\n2011-07-05eko Gobernu Kontseiluaren Akordioak\nTurismoa Eusko Jaurlaritzaren lehentasun bat denez, Jaurlaritzaren Kontseiluak 1.000.0000 -ko laguntza-linea bat onartu du, eta laguntza horiek turismo-sektoreko enpresek lor ditzakete Euskadiren irudia nahiz Euskadiko produktuak xede diren merkatuetan sustatzeko.\nLaguntza horiek Industria, Berrikuntza, Merkataritza eta Turismo Sailak abian jarri duen beste mekanismo bat dira esperientzia anitzeko Euskadira dibertsifikazio eta errentagarritasun handiagoko turismo-eskaria erakartzeko, lehentasunezko, estatuko eta nazioarteko merkatuetan Euskadiren irudiaren presentzia areagotuz.\nHonako enpresa hauek lor ditzakete laguntza horiek: turismo-zerbitzuak ematen dituzten edo turismo-sektorean eragina duten enpresa txiki eta ertainek (ETE) edo enpresa horien arteko elkarteek, sektore-elkarteek eta fundazioek, eta helburu sozial gisa turismoa sustatzea duten irabazi-asmorik gabeko erakunde pribatuek.\nEuskadiko Turismo Marketin Planarekin (gastronomia, enologia, asteburuak hiru hiriburuetan, eta abar) elkartutako turismo-produktuak zehaztera, diseinatzera eta abian jartzera bideratuta dauden eta berrikuntza-dosi bat eman dezaketen Euskadiko turismo-enpresen proiektu eta jardun guztiak lagunduko ditu Eusko Jaurlaritzak laguntza horiekin. Era berean, Merkataritza eta Turismo Sailburuordetzarekin koordinazioan eta/edo koherentzian egindako turismo-marketineko ekintza guztiak sustatuko ditu, baita Euskadiren turismo-posizioa finkatzen eta/edo ostatu-gauen kopurua igotzen lagunduko duten ekintza guztiak ere.\nEskabideak telematikoki aurkeztu ahal izango dira, http://www.euskadi.net/turismo web-helbidean dauden funtzionaltasunen bitartez. Era berean, espedienterako sarbidea eta gainerako izapideak honako helbide honen bidez gauzatu ahal izango dira: http://www.euskadi.net/misgestiones\nDiru-laguntzen zenbatekoa onuradunen araberakoa izango da. Izan ere, onartutako gastu garbiaren % 60 15.000 -ko gehieneko zenbatekoarekin diruz lagunduko da ETEen kasuan; onartutako gastu garbiaren % 60raino 45.000 -ko gehieneko zenbatekoarekin elkarte sektorialen kasuan, eta % 50 25.000 -ko gehieneko zenbatekoarekin irabazi-asmorik gabeko Fundazio eta Erakundeen kasuan. Euskadiren turismo-posizioa finkatzen eta/edo ostatu-gauen kopurua igotzen laguntzen duten ekitaldiei ere lagunduko zaie; izan ere, onartutako gastu garbiaren % 50 emango zaie gehienez, 30.000 -ko gehieneko zenbatekoarekin.\nLaguntza horien azken helburua errentagarritasun handiagoko turismo-eskaria lortzea da, batez besteko egonaldiari eta jomugan egindako gastuari dagokionez, eta era horretan, alde batetik, bidaiarien sarreretan segidako 23 hilabetetan izandako hazkundearekin jarraitzea, eta beste alde batetik, 2013. urtean 800.000 bidaiari atzerritar hartzeko helburua betetzea. Aipatutako urtean espero da turismo-sektoreak 96.000 pertsonari baino gehiagori lana ematea, eta aurreikuspen horiek guztiak Euskal Turismoaren 2010-2013ko Lehiakortasun eta Berrikuntza Planean azaltzen dira.\n200.000 euro kalitatezko Q-a daukaten turismo-enpresen kopurua gehitzeko (2011-07-26(e)ko Kointseiluan hartutako erabakia)\nEusko Jaurlaritzak 700.000 euro emango ditu turismoa merkaturatu eta sustatzeko laguntzetan\nAgindua; honen bitartez, Euskadiko turismo-lehiakortasuna sustatzeko laguntza-programa arautzen da. (2014-06-17(e)ko Kontseiluan hartutako erabakiaren laburpena)


Winx jokoak - play free joko - joko on\nMarrazki bizidunak, ipuinak eta liburuak free online joko Winx:\nmaitagarriak batera komunikatzeko aukera bat da, ez da hainbeste. Galdu aukera izango dute polita izaki jolastu nahi ez, jokoan produktu interesgarri hainbeste delako! Maitagarriak, zeruan hegan duzu eta biltzeko bitxiak, bihotzak eta izarrak, bere etxea hornitzea eta arropa jasotzea. Gaiari buruzko puzzleak eta kolore liburu asko ez pasatu ahal izango duzu, eta, era berean, interesgarria ezkutuko tsiferki edo letrak atzealde bat bezala itxuratu aurkitzeko. Nahiz munstro baten topaketa bat ez da terrible, maitagarrien bakoitzak babes magiko bat antolatzen delako.\nValentines Day Bikote\nWinx moda betaurrekoak\nGames Winx kategoriaren arabera:\nAzken Winx jokoak\nGames Online Guztiak Winx jokoak\nBizi garen munduan gauza arrunt asko hasi dugu: lehenengo, joan Haurtzaindegia dugu, eta, ondoren, eskolan ikasten, eta gero saiatu goi mailako hezkuntza bat lortzeko, eta, ondoren, izan erretiro joan arte Lanera edo dirua irabazteko beste modu batera. Gure bizitzan dena oso ohikoa da: askok auto bat, norbait estudioan apartamentu batean bizi da, eta norbaitek jauregi handi batean. Hala ere, guztiok bezala, amets egiteko ez garela bizi unibertsoko izaki bat imajinatzea, beste norbaitek, nabarmendu ezik zer egin « edonork » Ezin bakarrik, beste planeta batean bizi dira, baina, era berean, gure artean, baina ez dugu nabarituko horiek.\nMagic Planet maitagarriak dira\nameslarien Horietako bat aktibatuta Ingen Straffi – Italiako komikigile Neska txiki maitagarriak abenturak buruzko animaziozko serie asmatu. Animaziozko serie Bloom izeneko neska bat, gure planetako bizitza normal bat bizi planeta Domino printzesa bat zuela ikasi zuen istorioa kontatzen du. Mundu magiko behin, Bloom klub batean bildu zuen bere girlfriends & ndash bost sortzen du; hala nola, maitagarriak, bere burua bezala. Atal bakoitzak maitagarriak gaizkiaren indarrak eta beren harreman pertsonalak aurkako borroka kontatzen du, bai elkarren artean, eta, oro har, haiekin lotutako ere. , Protagonistak, maitagarriak Winx, sei aipatu genuen bezala.\nBloom – animaziozko serie heroina. Bere animaziozko serie, bere bizitzako istorioa kontatzen du lehen hiru denboraldietan inguruan eraiki zen. Kluba Winx maitagarriak sortzailea maitagarrien bat zuela eta Alpheus izeneko magiko eskola hit ezagutu ondoren etorri da. Dragon Fire » izaki magikoak guztiak bezala, Bloom magia & laquo du; &Ndash; elementu magiko indartsuenetako bat. Bloom begi urdin handiak, ile gorria eta bidezko azala ere. Gogoko arropa & ndash bere; urdina eta horia kamiseta, izarrak eta sandaliak horia forma txertatzen bakero urdina.\nStella – Winx, parte-hartzaile bati, Solaria planetatik printzesa. Mundu magiko batean maitagarrien ederrena da She, eguzkia, ilargia eta izarrak, eta horrek bere gurasoak izan magia dauka. Begi handi berde eder forma, urrezko ilea, eta horrek, sarritan morea rim txiki-txiki batekin apainduta ditu. Gehienetan, Stella berdea gaia labur jantzita, sequins eta lore batekin apainduta sandaliak berdea gona bat.\nFlora – Linfen planetatik maitagarrien. Bere boterea, ohikoa da berarekin planetako biztanle guztiei, eta, bestetik, & ndash da; Lurraren magia. Flora behin eta berriz erreskatatu zuen gaizkiaren indarren aurkako borrokan. Begi berdeak eta karamelu-horia ilea du. A berde goi-argi, labur gona arrosa eta sandaliak plataforma gainean marrubi batekin jantzita zuen.\nMuse – Planeta Melody batetik maitagarrien. Musika eta harmonia magia, eta hori lortu bere ama zuen bertan. Maitagarrien Asian itxura hau, begi urdin eta hitsa azal. Gorria gaia, duten eskuak, bakero eta kirol oinetakoak dira lila bendak jantzi maite zuen. &Nbsp;\nTecna – Zenith planetatik maitagarrien. Nano teknologia, hau da, ondo-versed magia dauka. Ilea labur bat morea, koloretako begiak urdin-berde ditu. Tecna txaleko morea, kolore bereko izerdi prakak eta kolore anitzeko Sneakers soinekoak.\nLayla – Winx, nor Andros planeta batetik iritsi azken maitagarrien. Fisikoki trebatu maitagarrien izatea ur magia. Begi urdinak, azal iluna eta curling ile luzea du. To the txanodun jaka arina, breeches eta zorionez zapatila zuri ibiltzea atsegin zuen.\nWinx jokoak mundu magiko\ngure webean Game Winx Club maitagarriak eskola, non animaziozko serie pertsonaia nagusiak aurkituko duzu aurkituko duzu. Jokoak Winx Club maitagarriak Eskola neskak ez bakarrik egokitzen dira, izan ere, marrazki bizidunak hori emakumezkoak biztanleriaren erdia oinarritu arren. Winx Club maitagarriak eskola-jokoak dira: gure web orrian eskuragarri, beraz, ospea are handiagoa gozatzeko. Winx Club maitagarriak eskola jokoen kategoriak barietate, biltzen du, ezagunena joko genero asko ikusteko aukera izango duzu. Baduzu maitagarriak dibertigarria marrazki bizidunak bezala, handia denbora librea & ndash izatea nahi baduzu; Ongi partidak Eskola maitagarriak Winx kategorian.


Elgetako Jaiak - Mondraberri\nFerixa Nagusiko jaiak hasi dira Elgetan. Kontzertuak, Ferixa Nagusixa, idi probak, zezenak, herri bazkaria edota koadrilen arteko mozorro jaitsieraz gozatzeko aukera izango da.\nUztailak 3, eguena\n17:00 - 19:30 Galiarren abenturak Elgetan. Umiendako jokuak plazan.\n20:00 Kanpai hotsa eta etxafleruak jaixei hasieria emoteko. Mozorro jaitsieria Salbador kaleko goikaldetik USTEKABE fanfarriarekin. Plazara iritsitakoan alkate txikixari emango jako agintia eta gero fanfarriakoek jarraittuko dabe girua alaitzen afal ordura arte.\n22:00 Afari herrikoia plazan.\n23:30 OROTS taldiarekin erromerixia.\n0:00 Larrain dantzia.\n0:15 Erromerixiak jarraittuko dau OROTS taldiarekin.\nUztailak 4, barikua\n11:00 Umiendako puzgarrixak kirol kantxan: rokodromua, puzgarrixak, chopperrrak, zezen mekanikua.\n11:15 Ozkarbik saldia banatuko dau soziedade aurrian bertaratzen direnei.\n11:45 Jubilatuei klabelinak jartzia.\n12:00 Meza Nagusixa iazko jaixetatik hil diran jubilatuen alde.\n13:00 Herri kirolak: KOXE BIKONDOAK aizkoran buruz behera eta motozerrarekin figurak egiten jardungo dau.\n14:00 Jubilatuentzako bazkarixa Espaloian. Bazkalostian dantzarako aukeria egongo da Peli Arantzabal soinu joliarekin.\n14:00 Umiendako bazkarixa plazan.\n16:00 Umiendako puzgarrixak kirol kantxan: rokodromua, puzgarrixak, chopperrak, zezen mekanikua.\n18:00 THE TXORTAINSekin kalejira. Gaztetxiak antolatuta.\n20:00 LOTXO taldiarekin erromerixia.\n22:00 4 t/erdiko buruz buruko pilota txapelketako finalak, Ozkarbi Pilota elkartiak antolatuta.\n23:00 LOTXO taldiarekin erromerixia.\n0:00 Kontzertua Gaztetxe ondoko lautadan: PORRON Y CUENTA NUEVA, NEVER SURRENDER eta EMON.\n4:00 Trikipoteua gaztetxekuekin.\nUztailak 5, zapatua\n11:00 Esna deixa GALTZAGORRI txarangiakin.\n11:15 Umiendako jokuak Salbador kalian.\n11:30 Kuadrilen hamaiketakua. Intxortak saldia banatuko dau soziedade aurrian bertaratzen direnei.\n12:30 Asto karreria, Elgetako VIII. Sarixa.\n13:00 Txikiteua GALTZAGORRI txarangiakin.\n14:00 Elgetarron omenaldixa Aitor Elkorori.\n14:30 Herri bazkarixa: Paella erraldoia eta saiheskixa. Jubilatuek kafia banatuko dabe.\n16:00 Erromerixia plazan MENDOX ETA BIZKAI trikitilarixekin.\n18:30 GALTZAGORRI txarangia.\n23:00 Erromerixia, XERO XIETTE taldiarekin.\n23:30 Bolo txapelketia.\n0:00 Kontzertua Gaztetxe ondoko lautadan. Ostian DJ BULL Gaztetxian.\n0:00 DJ TURTURRO Espaloian.\nUztailak 6, domeka\n9:00 Ferixa Nagusixa zabalduko da: ganadu erakusketia, makinarixia eta burdindegi azokia. Erakusketia eta salmentia: lorak, barazkixak, gaztaiak, fruta, txakoliña, eztixa, landarak... Elgetako trikitilarixak alaittuko dittue kaliak goizian zihar.\n12:30 Idi proba erakustaldixa.\n18:00 Umientzako play-back lehiaketia.\n19:30 VIVA JALISCO ikuskizuna kalietan: Mariatxixak eta dantzarixak.\n21:00 Txitxiburduntzixa plaza inguruan. Ostian, kale antzerkixa Gaztetxiak antolatuta.\nUztailak 20, domeka\nXXIV. Euskadiko Mendiko txirrindulari lasterketia (23 urtetik beherakoendako eta elitekoendako). Ibilbidea: Elgeta, Kanpazar, Elorrio, Atxondo, Abadiño, Matiena, Berriz, Zaldibar Areitio gaña (mendiko sarixa), Ermua, Eibar- Kantoi (tarteko helmugia), Eibar (bariantetik), Maltzaga, Soraluze, Bergara, Angiozar, Asentzio gaiña (mendiko sarixa), Elgeta, Elorrio, Berriz, Matiena (tarteko helmugia), Abadiño, Atxondo, Elorrio, Elgeta, Asentzio (Langarica gaiña, mendiko sarixa), Kanpazar, Arrasate (tarteko helmugia), Bergara, Elgeta (helmuga). Antolatzailia: Elgetako Txirrindulari elkartia.


STAXX litio palet kamioia helduleku ergonomikoarekin eta bistaratzeko teknologia adimendunarekin.\nSTAXX Litium Pallet kamioi onena helduleku ergonomikoarekin eta bistaratzeko teknologia hornitzailearekin, kalitate handiko bikaintasuna proba eta ikuskatze intentsibo zorrotzen emaitza da, 12 unitate baino gehiagok ikuskapen automatikoko eta auto-diseinatutako gailu automatikoek eginda. Probak eta ikuskatzeak gure bazkideek kalitatea ziurtatzea eskaintzen du.\nProduktua argiztapen tradizionaletatik desberdina da argia ekoizteko moduan. Argia sortzen du energia arina igortzen duen erdieroale baten bidez korronte elektriko bat igarotzen denean.\n2. Tesamarraren edukiontzian kargatu daiteke?\n3. Bidalketa-denborarako zure laguntza behar duzu, 40 egun luzeegia da momentuan. Mesedez, egiaztatu zein den entrega laburra, 10 eta 15 eguneko adibideetarako?\n1. Salmenta osteko zerbitzu profesionala dugu.\n2. Salmenta talde profesionala dugu.\n4. Biltegi elektrikoen kamioien oinarrizko teknologia energia-unitatea da, motorra / transmisioa, kontroladorea eta bateria barne. Staxx-ek oinarrizko piezak modu independentean diseinatu, garatzeko eta ekoizteko gaitasuna du eta 48V eskuila gidatzeko teknologia garatzeko beruna hartu zuen. Teknologia hau TüV Rheinland-ek probatu eta ziurtatu du proba bakar batek.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Linea automatizatuen muntaia- eta mantentze-lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" author_facet:"Urresti, Igor"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Egilea: Urresti, Igor\n2 Automatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Gehiago ... 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Lanbide Heziketa Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 2 Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Europan inoiz jarritako isunik handiena ezarri dio Bruselak Googleri\nPublikatuta: 2017/06/27 12:13 (UTC+2) Azken eguneratzea: 2020/10/16 12:35 (UTC+2)\nEuropako Batzordeak 2.420 milioi euroko multa jarri dio, abusua leporatuta.\nGoogle. Artxiboko argazkia: EFE\nBeste espediente bat ireki dute Googleren kontra, abusua egotzita\nEuropako Batzordeak 2.420 milioi euroko isuna ezarri dio Google konpainiari, Interneteko bilatzaile gisa duen nagusitasun posizioa baliatuta, erosketak konparatzeko bere zerbitzuari "legez kanpoko abantailak" emateagatik.\n"Googlek egin duena legez kanpokoa da monopolioaren aurkako Europar Batasuneko legearen baitan. Beren merituetan eta berrikuntzan oinarrituta, beste enpresa batzuei lehiatzeko aukera ukatu die", adierazi du Margrethe Vestager Lehiarako komisarioak kazetarien aurrean. "Ez hori bakarrik, Europako kontsumitzaileei ukatu egin die zerbitzuen benetako hautaketa egitea eta berrikuntzaren onurak jasotzea", gaineratu du.\nBatzordearen esanetan, Googlek toki nabarmena eman dio erosketak konparatzeko bere zerbitzuari, eta, ondorioz, kontsumitzaile batek Googlen bilaketa bat egiten duenean bere erosketa zerbitzuko emaitzak erakusten ditu alboan.\nGainera, Europako Batzordearen esanetan, bilaketa bat egiterakoan, Googlek askoz "beherago" erakusten zituen bere lehiakideak. "Hainbat probaren arabera, bera baino hobeto kokatutako zerbitzuak, batez beste, bilaketaren laugarren orrialdean agertzen ziren, eta beste batzuk, askoz ere beherago", zehaztu du Europako Batzordeak.\n90 eguneko epean portaera hori aldatzeko eskatu dio Bruselak konpainiari, eta hori egin ezean isun gehiago ezarriko dizkio; hain zuzen, Alphabetek (Googleren matriza) mundu mailan irabazten duenaren % 5 ordaindu beharko du.\nGoogle. Argazkia: EFE\nGoogle konpainiak dagoeneko iragarri duenez, isunaren kontra "apelazioa" aurkeztea aztertzen ari da.\n"Europako Batzordearen erabakia zehatz aztertzen dugun bitartean, apelazioari buruzko erabakia hausnartuko dugu. Gure kasua defendatzen jarraitzea espero dugu", adierazi du Kent Walker Googleko presidente ohi eta konpainiako lege aholkulariak. Gaineratu duenez, enpresa ez dator bat gaur iragarritako ondorioekin.


paradisu (baradiso/-u 1330: PobNav [Toda Baradiso, Martin Periz Uaradisu]; baradizu xiv. m.: PNoster; paradisu 1537: frJZum; parabizu 1545: Etxep; paradizu 1576: NavIntel). ■ Bazter orotan aurkitzen den hitza da. Historikoki paradisu eta parabisu (lap. [baina Leiz parad-], bnaf. eta gnaf. puntu batzuetan) dira forma zabalduenak. B- duten formak (baradisu/-o, baradizu) dira aurrenik dokumentatzen direnak. Hasierako b- aezkeraz ere agertzen da, XIV. mendeko lekukoetan ez ezik; -z- ere XIV. mendeko PNoster-en ageri da, eta gerora gehienbat gnaf. (NavIntel, Ezkurra paradizu) eta bnaf. eremuan (Etxep, LanDot, LuzDot…). Ph- XVIII. mendetik aurrerako zuberotarretan (ez Belap, bai Maister) eta Salaberriren hiztegian ageri da. Zuberotarrek -üsü forma asimilazioduna darabilte (OihAtsot, Tartas -usu, LanDot -üzü). Lazarragagan padarisu aldaera metatesiduna ageri da (padarisuko reñuan; Land, Lazarg paradisu). Bukaera -o-duna Leizarragagan dago jad. (-u-rekin batean), baina XVIII. mende bukaeratik aurrera hasten da ugaltzen hegoaldeko testuetan (Lizarg, Mogel); parai-dun formak ere orobatsu (Kardab, Lizarg).\nparadisukoi (Mokoroa [Larrarteko zelaigune paradisukoia]), paradisuratu (Haranb [zu parabisuratua… eta ni ondikozkotua]).\n► Paradisum da hitzaren jatorria, elizako latinetik sartua: baradizu-ren b- eta -z- kontsonanteek maileguaren antzinatasuna salatzen dute (Mitxelena 1968b: 483); lehenik dokumentatzen den aldaera da, baradiso/-u formekin batera.\nEsan liteke, baradizu-tik abiatzen bagara, eredu erromanikoak gailentzen joan zaizkiola hitzari eremu gehienean (p- / -s- / -o / parai-, azken biak nagusiki hegoaldean: cf. gazt. paraíso). Aipagarria da zub. ph- herskari hasperenduna: garbi-garbi geroagokoa da hasperenik gabekoa baino.\nHortzetako herskariaren ordez -b- duten formak —parabizu, parabisu— asimilazioz azaldu izan dira, p- ezpainetakoaren eraginez (FHV 259). Euskararen barreneko bilakaeraren aukera baztertu gabe, aintzat hartzekoa da hizkuntza erromantzeetan ere bazirela antzeko formak (cf. fr. zah. parevis, edo Asturiasko 1054ko parabisu; FEW 7, 616a, paradisus).\nWartburgek dioen bezala hitza grezieratik hartu zuen latinak, eta honek azken buruan persiera zaharretik (FEW 7, 616a).\n Wartburgen arabera -b- duten euskarazko formak galo-erromantzetik datoz (FEW 7, 616b). Era berean, -b- zuten formak garai batean hizkuntza erromantzeetan zabalduago egon zitezkeela uste du.


Fadura berritzeko aurreproiektua aurkeztu du Udalak - Getxo - Hiruka.eus\nFadura berritzeko aurreproiektua aurkeztu du Udalak\nKerman Santiago Alkorta 2019-02-21 12:30\nArgazkia: KERMAN SANTIAGO\nFadura kiroldegia berriztuko duela iragarri du Getxoko Udalak. Futbol eta errugbi udal estadio bat eraiki, estalitako instalazioak hobetu eta barne-egiturak handituko dituztela adierazi dute, besteak beste.\nGutxienez 6.000 jesarleku edukiko dituen estadioa eraiki gura dute, bertan talde nagusien futbol eta errugbi partidak joka ditzaten udal-taldeek. Gainera, Gobela ibai ondoan parke publikoa egingo dute, baita gaur egun garagardotegia dagoen tokian “erabilera anitzeko eraikina” jaso ere.\nHalaber, irisgarritasuna eta erosotasuna hobetuko dute; igerilekuko berdeguneak handitu, eta Bolue futbol zelaietan aldagela berriak eta estalitako harmailak egingo dituzte.\n“Getxo Kirolak-ek zuzendutako lan horren guztiaren emaitza oso sendoa da, eta Faduraren aldaketa guztion arteko adostasun handinarekin egiteko oinarriak finkatu ditu”, esan du Imanol Landa Getxoko alkateak.\nBestalde, Álvaro González Kirol zinegotziak adierazi duenez, “asmoa ahalik eta arinen” hastea da: “Hurrengo erronka aldaketa arkitektoniko nagusien lehentasunak zehaztea eta kudeaketa hobekuntzarako proiektuen egutegia sortzea da”. Horrez gain, azpimarratu du lanek “kiroldegia normaltasunez erabiltzeko gatazkak” ekarriko dituztela.\nGetxo Kirolak-ek antolatutako Thinking fadura partaidetza-prozesuan 1.900 ekarpen bildu dituzte, eta 1.600 pertsonak hartu du parte. “Estalitako padel eta tenis pista gehiago nahi dituzte bazkideek”, esan dute udal-iturriek. Iradokizunen artean Fadura kirol-parke publiko bihurtzea ere badago.


Altuna y Uria enpresako arduradun bat hil du ETAk Azpeitian, tiroz | Euskal Herria | Berria\nAltuna y Uria enpresako arduradun bat hil du ETAk Azpeitian, tiroz\nEnpresatik irtetean tirokatu dute, Loiolan, auto batean zela. Inazio Uria da hildakoa, 71 urtekoa. 13:03an izan da atentatua. ETAk aurten beste hiru lagun hil ditu. EAk Azpeitiko udal gobernua utzi du; Iñaki Errazkin ezker abertzaleko taldeko kidea da alkatea. Ostiralean izango dira hileta eta manifestazioa.\nDYAkoak Inazio Uria artatzen, gaur, Loiolan (Azpeitia). Olatz Prat (Urola Kostako Hitza)\n2008ko abenduak 3\nETAk Inazio Uria Mendizabal Altuna y Uria enpresako arduradunetakoa tirokatu eta hil egin du gaur Azpeitian (Gipuzkoa). DYAk baieztatu du heriotza, 13:52an. 13:03an izan da atentatua eta osasun zerbitzuek bertan artatu dute; 40 bat minutura utzi diote biziberritze lanei. Bi lagunek bi tiro eman dizkiote Uriari: bat buruan eta bestea bularrean. 71 urte zituen eta azpeitiarra zen. Ez zeraman bizkartzainik. Ezkonduta zegoen eta bost seme-alaba zeuzkan. Azpeitiko eraikuntza enpresako egoitzatik irten eta auto batean zela jaso ditu tiroak, DYAk jakinarazi duenez. Loiola auzoan izan da gertaera, Kiruri jatetxe ondoan. Ordu horretan Kiruri jatetxera joaten den, jokoan egitera, jatetxeko kide batek esan duenez. Forentseak 15:35ean eman du Inazio Uriaren gorpua altxatzeko agindua, Donostiara eramateko. Ertzaintzak esan duenez, atentatu egileek erabili duten autoko jabea Itziarko (Deba, Gipuzkoa) gainean topatu dute, eskuak lotuta, Azpeititik 25 bat kilometrora. Goizean lapurtu diote autoa, hantxe, eta atentatuaren ostean han inguruan utzi dute kotxea eta su eman diote, Ertzaintzaren arabera. ETAk aurten beste hiru pertsona hil ditu: Isaias Carrasco PSE-EE zinegotzi ohia Arrasaten (Gipuzkoa) martxoaren 7an, Juan Manuel Pi�uel guardia zibila Legution (Araba) maiatzaren 14an eta Luis Conde de la Cruz militarra Espainian (Santo�a, Kantabria) irailaren 22an. Azken biak bonben eztanden ondorioz, Carrasco tiroz. ETAk 1980ko abenduaren 6an beste enpresaburu bat hil zuen Azpeitian: Ignacio Lasa Rezola. =bAlkatea atentatu lekura joan da=b I�aki Errazkin Azpeitiko alkatea (ezker abertzalea) atentatu lekura joan da, Manuel Unanue (EA) zinegotziarekin batera, eta ez du adierazpenik egin nahi izan. Julian Eizmendi Azpeitiko EAJko zinegotziak udal bozeramaileen bilera egiteko eskatu du, alkateak ezohiko udalbatzarra dei dezan. 18:00etan egingo dute. Juan Jose Ibarretxe Eusko Jaurlaritzako lehendakaria Azpeitira bidean da. Markel Olano Gipuzkoako ahaldun nagusia eta Diputazioko beste zenbait ordezkari atentatua izan den lekuan dira. Halaber, Gipuzkoako enpresaburuen elkarte Adegi-ko ordezkariak ere iritsi dira. Jose Luis Rodriguez Zapatero Espainiako Gobernuko presidentea Euskal Herrira zen etortzekoa, ekitaldi batzuetara, baina horiek bertan behera uztea erabaki du. 1969an sortu zuten Altuna y Uria enpresa, eta etxeen eraikuntzan eta herri lanetan egiten du behar. Egun AHTren =iEuskal Y=i-ren eraikitzaile nagusietako bat da. Ertzaintzaren arabera, =izerga iraultzailea=i dela-eta ETAren mehatxuak jasotakoa zen Inazio Uria.\nERREAKZIOAK. Atentatua gogor gaitzetsi dute alderdi gehienek\nHileta elizkizuna eta manifestazioa, ostiralean\nIbarretxe: "Krisi garaian etorri da ETA eta enpresari bat hil du, bizi osoan lan egin duen pertsona"\nAltuna y Uriako langileek "erabateko arbuioa" azaldu dute\nEA eta Aralar abstenitu egin dira ezker abertzaleko taldearen mozioko bozketan; EAJ, EA eta Aralarren mozioa onartu du Udalak\nEAk Azpeitiko udal gobernua utzi du


Askotariko pelikula sozialak ikusgai egongo dira Muxikebarrin eta Getxoko hainbat institututan - Getxo - Hiruka.eus\nFilm Sozialak jaialdia\nAskotariko pelikula sozialak ikusgai egongo dira Muxikebarrin eta Getxoko hainbat institututan\nErredakzioa 2021-10-11 12:13\nMuxikebarrin eta Aixerrotako eta Romo-Artazako institutuetan XIII Festival Internacional de Cine Invisible, Film Sozialak izenekoaren hainbat proiekzio ikusi ahal izango dira. Muxikebarrin hitzordua datorren barikuan, urriak 15, 19:00etan izango da. Sarrera doakoa izango da, aretoa bete arte.\nMuxikebarrin honako lan hauek ikusi ahal izango dira: Flight to earth (Espainiako Estatua) animazio laburra, Konplexu (Euskal Herria), Globo (Espainiako Estatua), eta Golden fish, African fish (Senegal) eta Barraskiloentzat iganderik ez (Euskal Herria) dokumentalak.\nOndorengo solasaldian, "Nuevas narrativas africanas: el arte y la cultura como herramientas de transformación" izenburupean, Gonzalo Ayo zinegotziaren ongietorriaren ondoren, hurrengoek parte hartuko dute: KCDren izenean, Carlos Vazquez, jaialdiaren zuzendariak eta Ainhoa Pérez-Arróspide teknikariak; Ainhoa Urgoitia Barraskiloentzat iganderik ez laneko zuzendariak; Yanis Gaye, Goreé Zine Jaialdiko fundatzaile eta produktoreak; Saliou Waa Guendoum zine zuzendari eta musikariak; Mamadou Diop, erreportari, argazkilari eta zinegileak, eta Maimouna Jallow, zine zuzendariak.\nBestalde, egunotan Aixerrota eta Romo-Artaza institutuetan proiekzioen bilduma bat eta tailerrak egiten ari dira, iazko tailerretan ikasleek egindako bost dokumentalekin batera. Ekimena DBHko eta Batxilergoko 1.000 bat ikaslerengana heltzen ari da.\nAurten Jaialdiak hainbat herrialdetatik heldutako 86 pelikula eskainiko ditu egoitza nagusian (Bilboko Azkuna Zentroan) eta EAEko hainbat udalerritan. Urriaren 25tik 31ra saritutako pelikulak www.filmsozialakstreaming.org helbidean ikusi ahal izango dira.


Ziortza-Bolibarko ostalari guztiek bat egin dute Bertatik Bertara kanpainagaz - Lea-Artibai eta Mutrikuko Hitza : Lea-Artibai eta Mutrikuko Hitza\nEuskara oinarri hartuta, herri euskaldunen aberastasuna ikusarazteko eta herritarrak zein bisitariak kontzientziatzeko Bertatik Bertara kanpaina egiten ari dira hainbat udalerritan, Uemagaz elkarlanean. Kanpaina ekainaren 19an abiarazi zuten. Eta horretan parte hartzen ari ondoko udalak: Amoroto, Lekeitio, Markina-Xemein, Mutriku, Ondarroa eta Ziortza-Bolibar. Azken horretan, herriko ostalari guztiek bat egin dute kanpainagaz, baita Simon Bolivar museoak ere.\nUdal ordezkariek azaldu dutenez, herriko ostalari guztiekin jarri ziren harremanetan, eta kanpainaren berri eman zieten. Azkenean, guztiek bat egin dute kanpainagaz: Muniozguren baserri-taberna, Armola, Ikestei eta Kanpape taberna-jatetxeak, Usandi eta Baketxe aterpetxeak, Monte nekazal etxea, Ziortzako Monasterioko denda eta Simon Bolivar museoa. Hain zuzen ere, herriko establezimendu guztiek kanpainagaz bat egin izana azpimarratu dute udal ordezkariek.\nUdazkeneko ekimenak. Kanpaina horren bidez, herritarrei eta bisitariei erakutsi nahi diete udalerri euskaldunak zer nolako altxorrak diren. Bide beretik, pandemiak gogor kolpatuen duen ostalaritzari beste baliabide batzuk ematea ere beste helburuetako bat da, tokian tokiko ekonomia bultzatuz.\nKanpaina ez da soilik udara mugatuko. Izan ere, udazkenean udalerri euskaldunen garapenarekin lotutako hainbat ekimenen egingo dira, tokiko produktuak eta ekonomia sozial eraldatzailea nola lagundu daitezkeen hausnartzeko eta lanerako ildo berriak abiarazteko.\nUdal ordezkariak eta Usandi aterpetxeko ordezkariak, Usandi aterpetxearen aurrean, kanpainagaz bat egin dutela adierazten.


Herriko dendak kontsumo ohitura berriei egokitzeko plana lantzen ari dira Udala eta Berriak Elkartea - Berriak - Hernani\nHerriko dendak kontsumo ohitura berriei egokitzeko plana lantzen ari dira Udala eta Berriak Elkartea\nHernaniko Udala, Berriak Merkatarien Elkartearekin eta Eskualdeko Merkataritza Bulego Teknikoarekin elkarlanean, Hernaniko Merkataritzaren Ekintza Plana lantzen ari da. Herriko merkataritza sustatu eta horren biziraupena bermatzea du erronka plan estrategiko horrek. Aurkezpenean Luis Intxauspe Hernaniko alkatea eta Mertxe Jimenez Berriak Elkarteko ordezkaria izan dira.\nBerriak Merkatarien eta Ostalarien Elkarteko ordezkari Mertxe Jimenezek gogorarazi duenez, merkataritza sektorearen aspaldiko eskaera zen horrelako plan bat egitea, “gure sektorearen egoera zehatza eta kontsumo ohiturak ezagutzea funtsezkoa baita kontsumitzaileen behar horietara egokitu ahal izateko”.\nIkertalde aholkularitza enpresa gidatzen ari da plana osatzeko prozesua, eta bertako adituak merkataritza arloko herriko eragileen zein kontsumitzaileen parte-hartzearekin egiten ari dira lan.\nPlana osatzeko lehenengo pausoa da Hernaniko egoera aztertzea: zeintzuk diren merkataritzaren ezaugarriak -alde positiboak, hutsuneak...- azken urteotan nolako bilakaera izan duen, zeintzu saltoki-gune nagusi dauden herrian, herriak zenbateko potentziala duen, zeintzuk diren hernaniarren kontsumo ohiturak...\nDiagnostiko horretarako behar duten informazioa lortzeko bilerak eta kontsultak egiten hasi dira jadanik, bai merkatariekin, bai Udal ordezkari eta teknikariekin, eta kontsumitzaileen informazioa lortzeko, ordea, inkestak egiten hasiko dira laster.\nPlan Estrategiko honek ahalbidetuko du herriko merkataritzaren argazki zehatz bat izatea eta, hori oinarri hartuta, proposamenak egingo dituzte. Proposamen horiek bi helburu izango dituzte:\n• Herriko saltokien eskaintza eta kalitatea hobetzea\n• Herriko merkataritza kontsumitzaileen egungo ohiturei eta eskakizunei egokitzea\nPlan horrek markatuko ditu Udalak eta merkatariek etorkizunean eramango duten norabidea eta estrategia, eta horiek lortze aldera ekintza zehatzak ere proposatuko ditu.\nHalaber, Plan Estrategikoak ateak zabalduko dizkie, bai Udalari bai merkatarien elkarteari, proiektuak Hirigune programaren diru-laguntzetara aurkezteko. Hirigune Eusko Jaurlaritzaren programa bat da, hiri merkataritza dinamizatzeko helburua du eta urtero helburu hori duten ekintzak eta aktuazioak finantzatzeko diru-laguntzak ateratzen ditu.\nIkertaldek proposatutako ikuspegia\nHernaniko identitate berezia aprobetxatu merkataritza eredu berezia eskaintzeko.\nIdentitate sozioekonomiko propio eta berezituaren ezaugarriak:\n• Jasangarritasuna: ingurumen, gizarte eta ekonomia eredua.\n• Herriko erabakietan herritarren partaidetza eredua.\n• Euskal kulturak eta euskarak herrian garrantzia duten elementuak dira eta hori merkataritzan ere islatzea eta sustatzea.\nHorretan oinarrituta, zenolako merkataritza proposatzen da:\n• Proiektua bertako kontsumoaren sustengura eta fidelizaziora bideratzea\n• Hernaniko komunitatearen ikuspegia indartzea\n• Slow commerce kontzeptua lantzea: produktuaren balioa (bertakoa, ekoizpen jasangarria duten produktuak, lehen sektorearekin lanketa...).\nNabarmentzekoa da plan estrategikoa osatzeko erabiltzen ari den metodologia. Herriko merkataritzaren argazkia ahalik eta zehatzena izateko sektorearen eragile nagusiekin batera osatzen ari da diagnostikoa. Planaren garapenak ere eragile guztiak kontuan hartzen ditu. Horretarako, Merkataritza Mahaia, Merkatarien Elkartea -Berriak- eta Merkataritza Bulego Teknikoa (Beterri eskualdekoa) egongo dira planaren garapen prozesu osoan zehar.\nLanketa sozializatzeko tresnak ere aurreikusten dira: webgunea (prozesu osoaren jarraipena egin eta ekarpenak egiteko aukera eskainiko duen tresna), herritarrei inkestak (saltokietan, kalean), merkatariei inkestak...


ekaina | 2018 | Iruña-Veleia, egia ala gezurra?\nOrain dela astebeteko kontua da. Abenduaren 23an bisita gidatua egitera joan ginenean ezusteko desatsegina hartu genuen: hegoaldeko harresiaren paralelo Trespuentes aldera doan bidea hondeamakinaz harrotuta aurkitu genuen. Hori dela eta, ondorengo agiria kaleratu du Iruña-Veleia Argitu plataformak eta hedabideei eta … Jarraitu irakurtzen →\nGaur Nafarroako Iruñan “Bulldozerraren arkeologia: Iruñea, Iruña-Veleia eta gotorlekuak” mahai-ingurua\nData: 2018(e)ko ekainaren 28a Egilea: elexpuru\nIragarri genuen bezala, gaur izango da mahai-ingurua, Kondestablearen jauregian, 19:30\n“Tashunka Uitko (Zaldi Ero) eta Iruña Veleia”, Jose Luis Erdoziaren artikulua Naizen\nAtzo Naiz agerkari digitalean agertu zen artikulua. “Gaur egun ona da hiltzeko” esan omen zuen buruzagi siouxak zapaltzaile yankien aurrean. Erdoziak astindu ederra ematen dio Zaldieroa ezizen duen komikigileari.\nEderki joan zen larunbateko bisita\nData: 2018(e)ko ekainaren 25a Egilea: elexpuru\nHemeretzi lagun bildu ginen larunbatean aztarnategian. Oraingoan bizkaitarrak izan ziren gehiengo. Eguraldia lagun, hiru orduko txangoa egin genuen aztarnategian zehar. Gero Abornikanora joan ginen eta bazkari gozoa jan genuen taldekide batzuen etxeaurrean. Arratsaldean, dokumentala eta solasaldia. Egun borobila.\n“Beldur dira eskuetan lehertuko ote zaien ‘bonba’ hau”, elkarrizketa Alean\nData: 2018(e)ko ekainaren 24a Egilea: elexpuru\nGasteizen argitaratzen den Alea astekarian, blog honen kudeatzaileari Anakoz Amenabar kazetariak egindako elkarrizketa luzea agertzen da aste honetan.\n“Bulldozerraren arkeologia: Iruñea, Iruña-Veleia eta gotorlekuak” mahai-ingurua ekainaren 28an Iruñan\nData: 2018(e)ko ekainaren 21a Egilea: elexpuru\nNabarraldek antolatuta Noaingo Batailaren urteurrena dela-eta burutzen diren ekitaldien barruan, mahaingurua egingo da Iruñan. Patxi Zabaletak Gaztelu Plazako sarraskiaz jardungo du, Iñaki Sagredok gaztelu eta gotorlekuetan egin direnez, eta nik neuk Iruña-Veleian Julio Nuñez jaunak egindakoez. Informazioa: Nabarralde, Naiz Izenburua: … Jarraitu irakurtzen →\n“Zaldiero (Patxi Huarte): harrokeria, min handia” Euskeraren Jatorriko Koldo Urrutiaren gutuna Berrian\nZaldieroaren biñetari erantzunez, Euskeraren Jatorriaren izenean Koldo Urrutiak erantzun gutuna idatzi du Zaldiero (Patxi Huarte): harrokeria, min handia izenburuaz. Azken parrafoa dakargu hona: “Eta Patxi Huartek burla egin die sufritzen ari diren Eliseori eta Oskarri, baita gai hau argitu nahi … Jarraitu irakurtzen →\n‘Iruña-Veleia: interesa eta interesik eza’, Jose Luis Erdozia Mauleonen artikulu bikaina Berrian\nData: 2018(e)ko ekainaren 19a Egilea: elexpuru\nEuskaltzain urgazlea eta euskal filologian doktorea da Jose Luis Erdozia Mauleon etxarriarra. Gaur Berrian argitaratu duen Iruña-Veleia: interesa eta interesik eza artikuluan astindu ederra ematen dio euskal elite politiko eta kulturalari afera honetan duen jarreragatik.\nBisita gidatu alternatiboa datorren larunbatean, San Juan bezperan\nJendetsua izan zen maiatzekoa, eta iragartzen berandu gabiltzan arren, pentsatzekoa da ekainekoa ere izango dela. Iruña-Veleia Argituk antolatuta, hilean bisita bat egiteko asmoa dago. Izena emateko: irunaveleiaargitu@gmail.com Inportantea: esan bazkaltzera geratuko zaren ala ez Talde antolatuekin ere egiten ditugu (elkarteak, … Jarraitu irakurtzen →\nPrentsaurrekoaren bideoa sarean\nBerebiziko garrantzia du joan den asteko prentsaurrekoak auzi korapilatsu honen bilakaeran. Hari buruzko bideoa editatu du Iruña-Veleia Argituk eta ikusgai dago sarean. Milesker Nestor, Joseba eta Karlos.


Tenperatura altuko PEM erregaiko pilak energia elektrikoa eta beroa batera sortzeko sistemetarako | Cidetec\nCIDETEC tenperatura altuko erregaiko piletarako elektrokatalizatzaileen eta mintz–elektrodo mihiztaduren hobekuntzak ikertzen ari da DeMStac proiektu europarraren baitan\nCIDETEC, DeMStack proiektu europarraren baitan, tenperatura altuko PEM erregaiko pilen teknologian oinarrituriko stack baten osagaien hobekuntzan parte hartzen ari da. Ikerketa Foundation for Research and Technology HELLAS delakoak koordinatzen du eta bi helburu ditu: erregai-prozesadore batekin konbinatuta 1 kWe-ko stack bat eraikitzea eta denbora-tarte luzeetara haren egonkortasuna zehaztea.\nPatzuergoak, zeinen ordezkariak joan den maiatzaren 15ean bildu ziren CIDETEC-en proiektuaren jarraipenerako bigarren bilera egiteko, tenperatura altuko mintz-erregaiko pilen arloan Europako erreferentzia diren beste zentro batzuen laguntza ere badu, esaterako, Institute of Chemical Engineering and High Temperature Chemical Processes (FORTH/ICE-HT, Grezia) institutuarena eta Helbio, Prototecheta Advent enpresena.\nTenperatura altuko PEM erregaiko pilek osagai periferiko gutxiago behar dituzte, energia kontsumo osagarriak murrizten dituena. Gainera, erresistenteagoak dira karbono-monoxidoaren moduko kutsatzaileen aurrean, beraz, beste erregai-pila mota batzuekin alderatuta, kalitate txikiagoko hidrogenoz elika daitezke. Abantaila horiei eta beste batzuei esker, erregaiko pila mota honek eraginkortasun handia eskaintzen du.\nCIDETEC-ek proiektuari egiten dion ekarpena tenperatura altuko erregaiko piletarako elektrokatalizatzaileen eta mintz–elektrodo mihiztaduren hobekuntzan datza, teknologia horretan aurretik duen eskarmentua tarteko.\nIkerketa-patzuergoa lantzen ari den aplikazioak energia elektrikoaren eta beroaren sorkuntza konbinatuaren (CHP) esparrura daude bideratuta nagusiki, teknologia honen erabileraren eragin ekonomikoa aztertzeko helburuarekin.